P7_TA(2014)0380

Νομοθεσία για τα τρόφιμα και τις ζωοτροφές, κανόνες για την υγεία και την καλή μεταχείριση των ζώων, την υγεία των φυτών, το φυτικό αναπαραγωγικό υλικό και τα φυτοπροστατευτικά προϊόντα ***I

Νομοθετικό ψήφισμα του Ευρωπαϊκού Κοινοβουλίου της 15ης Απριλίου 2014 σχετικά με την πρόταση κανονισμού του Ευρωπαϊκού Κοινοβουλίου και του Συμβουλίου για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών, το φυτικό αναπαραγωγικό υλικό και τα φυτοπροστατευτικά προϊόντα, καθώς και για την τροποποίηση των κανονισμών (ΕΚ) αριθ. 999/2001, (ΕΚ) αριθ. 1829/2003, (ΕΚ) αριθ. 1831/2003, (ΕΚ) αριθ. 1/2005, (ΕΚ) αριθ. 396/2005, (ΕΚ) αριθ. 834/2007, (ΕΚ) αριθ. 1099/2009, (ΕΚ) αριθ. 1069/2009, (ΕΚ) αριθ. 1107/2009, των κανονισμών (ΕΕ) αριθ. 1151/2012, (ΕΕ) αριθ. [….]/2013 και των οδηγιών 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ, 2008/120/ΕΚ και 2009/128/ΕΚ (κανονισμός για τους επίσημους ελέγχους) (COM(2013)0265 — C7-0123/2013 — 2013/0140(COD))

(Συνήθης νομοθετική διαδικασία: πρώτη ανάγνωση)

(2017/C 443/59)

Το Ευρωπαϊκό Κοινοβούλιο,

(1) ΕΕ C 67 της 6.3.2014, σ. 166.

(2) ΕΕ C 114 της 15.4.2014, σ. 96.

P7_TC1-COD(2013)0140

Θέση του Ευρωπαϊκού Κοινοβουλίου που καθορίσθηκε σε πρώτη ανάγνωση στις 15 Απριλίου 2014 εν όψει της έγκρισης κανονισμού (ΕΕ) αριθ. …/2014 του Ευρωπαϊκού Κοινοβουλίου και του Συμβουλίου για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών, το φυτικό αναπαραγωγικό υλικό και τα φυτοπροστατευτικά προϊόντα, καθώς και για την τροποποίηση των κανονισμών (ΕΚ) αριθ. 999/2001, (ΕΚ) αριθ. 1829/2003, (ΕΚ) αριθ. 1831/2003, (ΕΚ) αριθ. 1/2005, (ΕΚ) αριθ. 396/2005, (ΕΚ) αριθ. 834/2007, (ΕΚ) αριθ. 1099/2009, (ΕΚ) αριθ. 1069/2009, (ΕΚ) αριθ. 1107/2009, των κανονισμών (ΕΕ) αριθ. 1151/2012, (ΕΕ) αριθ. …./2013 (*1) και των οδηγιών 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ, 2008/120/ΕΚ και 2009/128/ΕΚ (κανονισμός για τους επίσημους ελέγχους) [Τροπολογία 1]

(Κείμενο που παρουσιάζει ενδιαφέρον για τον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 2, το άρθρο 114 και το άρθρο 168 παράγραφος 4 στοιχείο β),

Έχοντας υπόψη την πρόταση της Ευρωπαϊκής Επιτροπής,

Κατόπιν διαβίβασης του σχεδίου νομοθετικής πράξης στα εθνικά κοινοβούλια,

Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (1),

Έχοντας υπόψη τη γνώμη της Επιτροπής των Περιφερειών (2),

Αποφασίζοντας σύμφωνα με τη συνήθη νομοθετική διαδικασία (3),

Εκτιμώντας τα ακόλουθα:

(1) Η Συνθήκη για τη λειτουργία της Ευρωπαϊκής Ένωσης («Συνθήκη») απαιτεί τη διασφάλιση υψηλού επιπέδου προστασίας της ανθρώπινης υγείας κατά τον καθορισμό και την εφαρμογή όλων των πολιτικών και δράσεων της Ένωσης. Η επίτευξη του εν λόγω στόχου θα πρέπει να επιδιώκεται, μεταξύ άλλων, μέσω μέτρων στον κτηνιατρικό και τον φυτοϋγειονομικό τομέα που αποσκοπούν άμεσα στην προστασία της υγείας του ανθρώπου.

(2) Η Συνθήκη προβλέπει επίσης ότι η Ένωση συμβάλλει στην επίτευξη υψηλού επιπέδου προστασίας των καταναλωτών με τα μέτρα που λαμβάνει στο πλαίσιο της ολοκλήρωσης της εσωτερικής αγοράς.

(3) Η νομοθεσία της Ένωσης προβλέπει ένα σύνολο εναρμονισμένων κανόνων για να διασφαλίζει ότι τα τρόφιμα και οι ζωοτροφές είναι ασφαλή και υγιεινά και ότι οι δραστηριότητες οι οποίες θα μπορούσαν να έχουν αντίκτυπο στην ασφάλεια της τροφικής αλυσίδας ή στην προστασία των συμφερόντων των καταναλωτών σε σχέση με τα τρόφιμα και την ενημέρωση για τα τρόφιμα εκτελούνται σύμφωνα με συγκεκριμένες απαιτήσεις. Οι κανόνες της Ένωσης υπάρχουν επίσης για να διασφαλίζουν υψηλό επίπεδο υγείας των ανθρώπων, και των ζώων και των φυτών καθώς και την καλή μεταχείριση των ζώων σε όλη την τροφική αλυσίδα και σε όλους εκείνους τους τομείς δραστηριότητας στους οποίους πρωταρχικός στόχος είναι η καταπολέμηση της πιθανής διασποράς των νόσων των ζώων, οι οποίες σε ορισμένες περιπτώσεις μπορούν να μεταδοθούν στον άνθρωπο, ή επιβλαβών για τα φυτά ή τα φυτικά προϊόντα οργανισμών και να διασφαλίζουν την προστασία του περιβάλλοντος από την επικινδυνότητα που ενδέχεται να προκύψει από τους γενικά τροποποιημένους οργανισμούς (ΓΤΟ) και τα φυτοπροστατευτικά προϊόντα. Οι κανόνες της Ένωσης εγγυώνται επίσης την ταυτότητα και την ποιότητα του φυτικού αναπαραγωγικού υλικού. Η σωστή εφαρμογή των κανόνων αυτών, οι οποίοι στο εξής αναφέρονται συνολικά ως «νομοθεσία της Ένωσης για την αγροδιατροφική αλυσίδα», συμβάλλει στη λειτουργία της εσωτερικής αγοράς. [Τροπολογία 2]

(4) Οι βασικοί κανόνες της Ένωσης σχετικά τα τρόφιμα και τις ζωοτροφές καθορίζονται στον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου (4). Εκτός από αυτούς τους κανόνες, η πιο ειδική νομοθεσία για τις ζωοτροφές και τα τρόφιμα καλύπτει διάφορους τομείς όπως η διατροφή των ζώων, συμπεριλαμβανομένων των φαρμακούχων ζωοτροφών, η υγιεινή των ζωοτροφών και των τροφίμων, οι ζωοανθρωπονόσοι, τα ζωικά υποπροϊόντα, τα κατάλοιπα κτηνιατρικών φαρμάκων, οι προσμείξεις, ο έλεγχος και η εκρίζωση των νόσων των ζώων οι οποίες έχουν αντίκτυπο στην ανθρώπινη υγεία, η επισήμανση των τροφίμων και των ζωοτροφών, τα φυτοπροστατευτικά προϊόντα, τα πρόσθετα ζωοτροφών και τροφίμων, οι βιταμίνες, τα ανόργανα άλατα, τα ιχνοστοιχεία και άλλες πρόσθετες ύλες, τα υλικά που έρχονται σε επαφή με τα τρόφιμα, οι απαιτήσεις ποιότητας και σύνθεσης, το πόσιμο νερό, ο ιονισμός, τα νέα τρόφιμα και οι ΓΤΟ.

(5) Η νομοθεσία της Ένωσης για την υγεία των ζώων αποσκοπεί στο να διασφαλίσει υψηλά πρότυπα υγείας των ανθρώπων και των ζώων στην Ένωση και την ορθολογική ανάπτυξη της γεωργίας και της υδατοκαλλιέργειας και να αυξήσει την παραγωγικότητα. Η νομοθεσία είναι αναγκαίο να συμβάλλει στην ολοκλήρωση της εσωτερικής αγοράς των ζώων και των ζωικών προϊόντων και να αποτρέπει τη διασπορά λοιμωδών νόσων που αποτελούν πηγή ανησυχίας για όλη την Ένωση. Η εν λόγω νομοθεσία καλύπτει τομείς όπως το εμπόριο εντός της Ένωσης, η είσοδος στην Ένωση, η εκρίζωση νόσων, οι κτηνιατρικοί έλεγχοι και η κοινοποίηση των νόσων, ενώ συμβάλλει επίσης στην ασφάλεια των τροφίμων και των ζωοτροφών.

(6) Το άρθρο 13 της Συνθήκης αναγνωρίζει ότι τα ζώα είναι ευαίσθητα όντα. Η νομοθεσία της Ένωσης για την καλή μεταχείριση των ζώων απαιτεί από τους ιδιοκτήτες ζώων, τους κατόχους ζώων και τις αρμόδιες αρχές να σέβονται τις απαιτήσεις της καλής μεταχείρισης των ζώων που τους εγγυάται ανθρωπιστική μεταχείριση και τα απαλλάσσει από άσκοπη ταλαιπωρία και πόνο. Οι κανόνες αυτοί βασίζονται σε επιστημονικά στοιχεία και δύνανται να βελτιώσουν, εμμέσως, την ποιότητα και την ασφάλεια των τροφίμων και των ζωοτροφών.

(7) Η νομοθεσία της Ένωσης για την υγεία των φυτών ρυθμίζει την είσοδο, την εγκατάσταση και τη διασπορά επιβλαβών για τα φυτά οργανισμών οι οποίοι δεν υπάρχουν, ή δεν απαντούν ευρέως, στην Ένωση. Στόχος της είναι να προστατεύσει την υγεία των καλλιεργειών της Ένωσης και τη δημόσια υγεία καθώς και τους ιδιωτικούς τόπους πρασίνου και τα δάση, διαφυλάσσοντας επίσης τη βιοποικιλότητα της Ένωσης και το περιβάλλον και εξασφαλίζοντας την ποιότητα και την ασφάλεια των τροφίμων και των ζωοτροφών που προέρχονται από τα φυτά.

(8) Η νομοθεσία της Ένωσης για το φυτικό αναπαραγωγικό υλικό ρυθμίζει την παραγωγή ενόψει της διάθεσης στην αγορά και τη διάθεση στην αγορά φυτικού αναπαραγωγικού υλικού το οποίο καλύπτει γεωργικά, κηπευτικά, δασικά, οπωροφόρα και καλλωπιστικά φυτά και αμπέλους. Στόχος των κανόνων αυτών είναι να διασφαλίζεται η ταυτότητα, η υγεία και η ποιότητα του φυτικού αναπαραγωγικού υλικού για τους χρήστες του, και η παραγωγικότητα, ποικιλότητα, υγεία και ποιότητα της αγροδιατροφικής αλυσίδας καθώς και η συμβολή στην προστασία της βιοποικιλότητας και του περιβάλλοντος. [Τροπολογία 3]

(9) Η νομοθεσία της Ένωσης για τη βιολογική παραγωγή και την επισήμανση των βιολογικών προϊόντων παρέχει τη βάση για τη βιώσιμη ανάπτυξη της βιολογικής παραγωγής και αποσκοπεί να συμβάλει στην προστασία των φυσικών πόρων, της βιοποικιλότητας και της καλής μεταχείρισης των ζώων και στην ανάπτυξη των περιοχών της υπαίθρου.

(10) Η νομοθεσία της Ένωσης όσον αφορά τα συστήματα ποιότητας για τα γεωργικά προϊόντα και τρόφιμα καθορίζει τα προϊόντα και τα τρόφιμα που καλλιεργούνται και παράγονται σύμφωνα με ακριβείς προδιαγραφές ενώ, παράλληλα, ενθαρρύνει τη διαφοροποίηση της γεωργικής παραγωγής, προστατεύει τις ονομασίες των προϊόντων και ενημερώνει τους καταναλωτές σχετικά με τον ιδιαίτερο χαρακτήρα των γεωργικών προϊόντων και ειδών διατροφής.

(11) Η νομοθεσία της Ένωσης σχετικά με την αγροδιατροφική αλυσίδα βασίζεται στην αρχή ότι οι υπεύθυνοι επιχειρήσεων είναι αρμόδιοι να διασφαλίζουν, σε όλα τα στάδια της παραγωγής, της μεταποίησης και της διανομής εντός των επιχειρήσεων που βρίσκονται υπό τον έλεγχο τους, ότι πληρούνται οι απαιτήσεις που καθορίζει η νομοθεσία της Ένωσης για την αγροδιατροφική αλυσίδα που είναι σχετικές με τις δραστηριότητές τους.

(12) Η αρμοδιότητα για την επιβολή της νομοθεσίας της Ένωσης για την αγροδιατροφική αλυσίδα εναπόκειται στα κράτη μέλη, οι αρμόδιες αρχές των οποίων παρακολουθούν και εξακριβώνουν, με την οργάνωση επίσημων ελέγχων, ότι οι σχετικές απαιτήσεις της Ένωσης αποτελούν αντικείμενο αποτελεσματικής συμμόρφωσης και επιβολής.

(13) Ο κανονισμός (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (5), καθορίζει ένα ενιαίο νομοθετικό πλαίσιο για τη διενέργεια επίσημων ελέγχων. Το εν λόγω πλαίσιο έχει βελτιώσει σημαντικά την αποτελεσματικότητα των επίσημων ελέγχων, την επιβολή της ενωσιακής νομοθεσίας για την αγροδιατροφική αλυσίδα και το επίπεδο προστασίας από την επικινδυνότητα για την υγεία των ανθρώπων, των ζώων και των φυτών και την καλή μεταχείριση των ζώων στην Ένωση, καθώς και το επίπεδο προστασίας του περιβάλλοντος από την επικινδυνότητα που ενδέχεται να προκύψει από τους ΓΤΟ και τα φυτοπροστατευτικά προϊόντα. Ο εν λόγω κανονισμός παρέχει επίσης ένα ενοποιημένο νομικό πλαίσιο για την υποστήριξη μιας ολοκληρωμένης προσέγγισης όσον αφορά τη διενέργεια επίσημων ελέγχων σε όλη την αγροδιατροφική αλυσίδα.

(14) Η επιβολή ορισμένων διατάξεων της νομοθεσίας της Ένωσης για την αγροδιατροφική αλυσίδα δεν διέπεται, ή διέπεται μόνο εν μέρει, από τον κανονισμό (ΕΚ) αριθ. 882/2004. Ειδικότερα, ειδικοί κανόνες για τους επίσημους ελέγχους εξακολουθούν να προβλέπονται στην ενωσιακή νομοθεσία για το φυτικό αναπαραγωγικό υλικό και στον κανονισμό (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για ανθρώπινη κατανάλωση και για την κατάργηση του κανονισμού (ΕΚ) αριθ. 1774/2002 (6) . Η υγεία των φυτών επίσης βρίσκεται σε μεγάλο βαθμό εκτός του πεδίου εφαρμογής του κανονισμού (ΕΚ) αριθ. 882/2004 καθώς ορισμένοι κανόνες για τους επίσημους ελέγχους καθορίζονται στην οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (7) . [Τροπολογία 4]

(15) Η οδηγία 96/23/ΕΚ του Συμβουλίου (8) προβλέπει επίσης ένα πολύ λεπτομερές σύνολο κανόνων βάσει των οποίων θεσπίζονται, μεταξύ άλλων, οι ελάχιστες συχνότητες για τη διενέργεια των επίσημων ελέγχων και ειδικά μέτρα επιβολής τα οποία πρέπει να λαμβάνονται σε περιπτώσεις μη συμμόρφωσης.

(16) Για τον εξορθολογισμό και την απλούστευση του γενικότερου νομοθετικού πλαισίου και την επίτευξη, παράλληλα, του στόχου για βελτίωση της νομοθεσίας, οι κανόνες που εφαρμόζονται στους επίσημους ελέγχους σε συγκεκριμένους τομείς θα πρέπει να ενσωματωθούν σε ένα ενιαίο νομοθετικό πλαίσιο για τους επίσημους ελέγχους ενοποιηθούν σε μεγαλύτερο βαθμό, εφόσον επιδιώκουν τον ίδιο στόχο όσον αφορά τις δραστηριότητες ελέγχου . Για τον σκοπό αυτό, ο κανονισμός (ΕΚ) αριθ. 882/2004 και άλλες πράξεις που επί του παρόντος διέπουν τους επίσημους ελέγχους σε συγκεκριμένους τομείς θα πρέπει να καταργηθούν και να αντικατασταθούν από τον παρόντα κανονισμό. [Τροπολογία 5]

(17) Ο παρών κανονισμός θα πρέπει να επιδιώκει τη διαμόρφωση εναρμονισμένου ενωσιακού πλαισίου για την οργάνωση των επίσημων ελέγχων και των επίσημων δραστηριοτήτων εκτός από τους επίσημους ελέγχους, σε όλη την αγροδιατροφική αλυσίδα, λαμβάνοντας υπόψη τους κανόνες για τους επίσημους ελέγχους που προβλέπονται στον κανονισμό (ΕΚ) αριθ. 882/2004 και στη σχετική τομεακή νομοθεσία καθώς και την εμπειρία που έχει αποκομιστεί από την εφαρμογή τους.

(18) Για την εξακρίβωση της συμμόρφωσης με τους κανόνες σχετικά με την κοινή οργάνωση των αγορών γεωργικών προϊόντων όπως αροτραίες καλλιέργειες, οίνος, ελαιόλαδο, οπωροκηπευτικά, λυκίσκος, γάλα και γαλακτοκομικά προϊόντα, βόειο κρέας, κρέας αιγοπροβάτων και μέλι, υπάρχει ήδη ένα καθιερωμένο και ειδικό σύστημα ελέγχου. Κατά συνέπεια, ο παρών κανονισμός θα πρέπει να εφαρμόζεται στην εξακρίβωση της συμμόρφωσης με τις διατάξεις του κανονισμού (ΕΚ) αριθ. 1234/2007 του Συμβουλίου (9) , με εξαίρεση το κεφάλαιο Ι, τίτλος II, τμήμα ΙΙ του εν λόγω κανονισμού . [Τροπολογία 6]

(19) Ορισμένοι από τους ορισμούς που περιλαμβάνονται στον κανονισμό (ΕΚ) αριθ. 882/2004 θα πρέπει να προσαρμοστούν για να ληφθεί υπόψη το ευρύτερο πεδίο του παρόντος κανονισμού, να ευθυγραμμιστούν με τους ορισμούς που περιλαμβάνονται σε άλλες νομοθετικές πράξεις της Ένωσης και να αποσαφηνιστούν ή, κατά περίπτωση, να αντικατασταθούν οι όροι που έχουν διαφορετική σημασία σε διαφορετικούς τομείς.

(20) Η νομοθεσία της Ένωσης για την αγροδιατροφική αλυσίδα αναθέτει στις αρμόδιες αρχές των κρατών μελών εξειδικευμένα καθήκοντα τα οποία πρέπει να εκτελούν ιδίως για την προστασία της υγείας των ζώων, της υγείας των φυτών και της καλής μεταχείρισης των ζώων και για την προστασία του περιβάλλοντος από τους ΓΤΟ και τα φυτοπροστατευτικά προϊόντα καθώς και για τη διασφάλιση της ταυτότητας και της υψηλής ποιότητας του φυτικού αναπαραγωγικού υλικού. Τα καθήκοντα αυτά είναι δραστηριότητες δημόσιου συμφέροντος τις οποίες οι αρμόδιες αρχές των κρατών μελών καλούνται να εκτελούν με σκοπό την εξάλειψη, τον περιορισμό ή τη μείωση της επικινδυνότητας που ενδέχεται να προκύψει για την υγεία των ανθρώπων, των ζώων ή των φυτών, για την καλή μεταχείριση των ζώων ή για το περιβάλλον. Οι εν λόγω δραστηριότητες, οι οποίες περιλαμβάνουν την έγκριση, την έρευνα, την επιτήρηση και την παρακολούθηση των προϊόντων, μεταξύ άλλων και για επιδημιολογικούς σκοπούς, καθώς και την εκρίζωση, τον περιορισμό και άλλες εργασίες για τον έλεγχο των νόσων καθώς και άλλα καθήκοντα ελέγχου των νόσων διέπονται από τους ίδιους τομεακούς κανόνες που εφαρμόζονται μέσω των επίσημων ελέγχων. [Τροπολογία 7]

(21) Τα κράτη μέλη θα πρέπει να ορίζουν αρμόδιες αρχές σε όλους τους τομείς που εμπίπτουν στο πεδίο εφαρμογής του παρόντος κανονισμού. Ενώ τα κράτη μέλη είναι τα πλέον κατάλληλα για να αποφασίζουν ποια αρμόδια αρχή ή ποιες αρμόδιες αρχές θα πρέπει να ορίσουν σε κάθε τομέα και σε ποιο επίπεδο της διοίκησής τους, θα πρέπει επίσης να υποχρεούνται να ορίζουν μια ενιαία αρχή η οποία θα διασφαλίζει, σε κάθε τομέα, τον κατάλληλο συντονισμό της επικοινωνίας με τις αρμόδιες αρχές των άλλων κρατών μελών και με την Επιτροπή.

(22) Τα κράτη μέλη θα πρέπει να έχουν το δικαίωμα να αναθέτουν στις ορισθείσες αρμόδιες αρχές την αρμοδιότητα για τους επίσημους ελέγχους σε σχέση με τους ενωσιακούς κανόνες, συμπεριλαμβανομένων των κανόνων που αφορούν αλλόχθονα είδη τα οποία ενδέχεται να είναι επιβλαβή για τη γεωργική παραγωγή ή για το περιβάλλον λόγω του χωροκατακτητικού χαρακτήρα τους, άλλα πέραν των ειδών που εμπίπτουν στο πεδίο εφαρμογής του παρόντος κανονισμού.

(23) Για τη διενέργεια των επίσημων ελέγχων που στόχο έχουν την εξακρίβωση της σωστής εφαρμογής της νομοθεσίας της Ένωσης για την αγροδιατροφική αλυσίδα και των άλλων επίσημων δραστηριοτήτων με τις οποίες έχουν επιφορτιστεί οι αρχές των κρατών μελών βάσει της εν λόγω νομοθεσίας, τα κράτη μέλη θα πρέπει να ορίσουν αρμόδιες δημόσιες αρχές οι οποίες λειτουργούν προς το δημόσιο συμφέρον, διαθέτουν τους κατάλληλους πόρους και τα κατάλληλα μέσα και παρέχουν εγγυήσεις αμεροληψίας και επαγγελματισμού. Οι αρμόδιες αρχές θα πρέπει να και διασφαλίζουν την ποιότητα, τη συνέπεια και την αποτελεσματικότητα των επίσημων ελέγχων. Η εξουσιοδοτημένη αρμόδια αρχή ή οι εξουσιοδοτημένες αρμόδιες αρχές πρέπει να διαθέτουν τους κατάλληλους πόρους και τα κατάλληλα μέσα και τα κράτη μέλη πρέπει να είναι σε θέση να διασφαλίζουν την αμεροληψία και τον επαγγελματισμό τους, κατοχυρώνοντας την ανεξαρτησία τους έναντι κάθε υπεύθυνου επιχείρησης που δραστηριοποιείται στο πλαίσιο της αγροδιατροφικής αλυσίδας. [Τροπολογία 8]

(24) Η σωστή εφαρμογή και επιβολή των κανόνων που εμπίπτουν στο πεδίο εφαρμογής του παρόντος κανονισμού απαιτεί την κατάλληλη γνώση τόσο των εν λόγω κανόνων όσο και των κανόνων που προβλέπει ο παρών κανονισμός. Ως εκ τούτου, είναι σημαντικό οι υπάλληλοι που διενεργούν τους επίσημους ελέγχους και άλλες επίσημες δραστηριότητες να επιμορφώνονται σε τακτική βάση σχετικά με την εφαρμοστέα νομοθεσία, ανάλογα με τον τομέα της αρμοδιότητάς τους καθώς και ανάλογα με τις υποχρεώσεις που απορρέουν από τον παρόντα κανονισμό.

(24α) Οι έλεγχοι που πραγματοποιούνται από τις αρμόδιες αρχές ή κατόπιν αιτήματος των αρμόδιων αρχών για τη διασφάλιση της συμμόρφωσης με τον παρόντα κανονισμό μπορούν να βασίζονται σε διεθνή πρότυπα, όταν οι απαιτήσεις των εν λόγω προτύπων είναι αντίστοιχες των απαιτήσεων του παρόντος κανονισμού. [Τροπολογία 9]

(25) Οι υπεύθυνοι επιχειρήσεων θα πρέπει να έχουν το δικαίωμα να προσφεύγουν κατά των αποφάσεων που λαμβάνονται από τις αρμόδιες αρχές . Οι αρμόδιες αρχές οφείλουν να ενημερώνουν τους υπεύθυνους επιχείρησης και να ενημερώνονται σχετικά με αυτό τους το δικαίωμα αυτό. [Τροπολογία 10]

(26) Οι αρμόδιες αρχές θα πρέπει να διασφαλίζουν ότι οι υπάλληλοι που είναι αρμόδιοι για τους επίσημους ελέγχους δεν αποκαλύπτουν πληροφορίες που λαμβάνουν κατά την εκτέλεση των εν λόγω ελέγχων, πληροφορίες οι οποίες καλύπτονται από το επαγγελματικό απόρρητο. Εκτός εάν υπάρχει ανώτερο συμφέρον που να δικαιολογεί την αποκάλυψη στοιχείων, το επαγγελματικό απόρρητο θα πρέπει να καλύπτει και πληροφορίες που θα μπορούσαν να υπονομεύσουν τον σκοπό των επιθεωρήσεων, ερευνών ή ελέγχων, την προστασία των εμπορικών συμφερόντων και την προστασία των δικαστικών διαδικασιών και τις νομικές συμβουλές. Ωστόσο, το επαγγελματικό απόρρητο δεν θα πρέπει να εμποδίζει τις αρμόδιες αρχές να αποκαλύπτουν , εξαιρουμένων των περιπτώσεων υποχρέωσης εσωτερικής υποβολής στοιχείων. Εάν υπάρχει υπόνοια ότι απειλείται η υγεία των ανθρώπων ή των ζώων ή για άλλες σοβαρές παραβάσεις της νομοθεσίας για τα τρόφιμα, οι αρμόδιες αρχές πρέπει να προβούν στις κατάλληλες ενέργειες για να ενημερώσουν το κοινό. Τα μέτρα που λαμβάνονται πρέπει να είναι ανάλογα της σοβαρότητας της παράβασης, ιδίως όσον αφορά την επώνυμη αναφορά σε συγκεκριμένα προϊόντα ή εμπλεκόμενες επιχειρήσεις. Πραγματικά στοιχεία σχετικά με την έκβαση των επίσημων ελέγχων που αφορούν επίσημου ελέγχου που αφορά συγκεκριμένους υπευθύνους επιχειρήσεων επιχείρησης μπορούν να δημοσιοποιούνται στην περίπτωση που οι τελευταίοι είχαν το δικαίωμα να σχολιάσουν τα στοιχεία αυτά πριν από την αποκάλυψή τους και τα σχόλια αυτά λαμβάνονται υπόψη ή και δημοσιεύονται μαζί παράλληλα με τα στοιχεία που αποκαλύπτουν οι αρμόδιες αρχές. Η ανάγκη για τήρηση του επαγγελματικού απορρήτου δεν θίγει την υποχρέωση να ενημερώνεται το ευρύ κοινό στην περίπτωση που υπάρχουν βάσιμοι λόγοι υπόνοιας ότι τα τρόφιμα ή οι ζωοτροφές ενδέχεται να εγκυμονούν κίνδυνο για την υγεία σύμφωνα με το άρθρο 10 του κανονισμού (ΕΚ) αριθ. 178/2002. Η υποχρέωση των αρμόδιων αρχών να ενημερώνουν το ευρύ κοινό στις περιπτώσεις όπου υπάρχουν βάσιμοι λόγοι υπόνοιας ότι τρόφιμα ή ζωοτροφές ενδέχεται να είναι επικίνδυνα για την υγεία των ανθρώπων ή των ζώων, σύμφωνα με το άρθρο 10 του κανονισμού (ΕΚ) αριθ. 178/2002, και το δικαίωμα των ατόμων για προστασία των προσωπικών τους δεδομένων όπως προβλέπεται στην οδηγία 95/46/ΕΚ του Ευρωπαϊκού Κοινοβουλίου και του Συμβουλίου (10) δεν θα πρέπει να θίγονται από τον παρόντα κανονισμό. [Τροπολογία 11]

(27) Οι αρμόδιες αρχές θα πρέπει να διενεργούν τακτικά επίσημους ελέγχους σε όλους τους τομείς και σε σχέση με όλους τους υπευθύνους επιχειρήσεων, τις δραστηριότητες, τα ζώα και τα αγαθά που διέπονται από τη νομοθεσία της Ένωσης για την αγροδιατροφική αλυσίδα. Η συχνότητα των εν λόγω ελέγχων θα πρέπει να καθορίζεται από τις αρμόδιες αρχές με βάση την ανάγκη για προσαρμογή των ελεγκτικών προσπαθειών στην επικινδυνότητα και στο επίπεδο συμμόρφωσης που αναμένεται στις διάφορες περιπτώσεις. Σε ορισμένες περιπτώσεις, ωστόσο, η νομοθεσία της Ένωσης για την αγροδιατροφική αλυσίδα ορίζει ότι οι επίσημοι έλεγχοι διενεργούνται ανεξάρτητα από το επίπεδο επικινδυνότητας ή την αναμενόμενη μη συμμόρφωση ενόψει της έκδοσης επίσημου πιστοποιητικού ή βεβαίωσης που αποτελεί προϋπόθεση για τη διάθεση στην αγορά ή για τις μετακινήσεις ζώων ή αγαθών. Στις περιπτώσεις αυτές η συχνότητα των επίσημων ελέγχων υπαγορεύεται από τις ανάγκες πιστοποίησης ή βεβαίωσης.

(28) Για να διασφαλιστεί η αποτελεσματικότητα των επίσημων ελέγχων κατά την εξακρίβωση της συμμόρφωσης, δεν θα πρέπει να δίνεται προειδοποίηση σχετικά με τη διενέργεια ελέγχων, εκτός εάν το απαιτεί η φύση των ελεγκτικών δραστηριοτήτων, κυρίως στην περίπτωση δραστηριοτήτων εποπτικού ελέγχου.

(29) Οι επίσημοι έλεγχοι θα πρέπει να είναι διεξοδικοί και αποτελεσματικοί και να διασφαλίζουν τη σωστή εφαρμογή της νομοθεσίας της Ένωσης. Δεδομένου ότι οι επίσημοι έλεγχοι ενδέχεται να συνεπάγονται φόρτο για τους υπευθύνους επιχείρησης, οι αρμόδιες αρχές θα πρέπει να οργανώνουν και να διεξάγουν δραστηριότητες επίσημου ελέγχου λαμβάνοντας υπόψη τα συμφέροντά τους και περιορίζοντας τον φόρτο αυτό στο ελάχιστο που απαιτείται για τη διενέργεια αποδοτικών και αποτελεσματικών επίσημων ελέγχων.

(29α) Οι επίσημοι έλεγχοι πρέπει να διενεργούνται από μέλη του προσωπικού που δεν εμπλέκονται σε οιαδήποτε σύγκρουση συμφερόντων και ειδικότερα δεν έχουν συμμετοχή, άμεση ή μέσω συζύγου, σε οικονομική δραστηριότητα που υπόκειται στους προβλεπόμενους επίσημους ελέγχους. [Τροπολογία 12]

(30) Οι επίσημοι έλεγχοι θα πρέπει να διενεργούνται με το ίδιο βαθμό επιμέλειας από τις αρμόδιες αρχές του κράτους μέλους ανεξάρτητα από το αν οι κανόνες που επιβάλλονται εφαρμόζονται σε δραστηριότητες που αφορούν μόνο το έδαφος του εν λόγω κράτους μέλους ή δραστηριότητες που θα έχουν αντίκτυπο στη συμμόρφωση της νομοθεσίας της Ένωσης για τα ζώα και τα αγαθά τα οποία πρόκειται να μετακινηθούν ή να διατεθούν στην αγορά άλλου κράτους μέλους ή να εξαχθούν εκτός της Ένωσης. Στην τελευταία αυτή περίπτωση, μπορεί επίσης να απαιτείται από τις αρμόδιες αρχές, σύμφωνα με τη νομοθεσία της Ένωσης, να εξακριβώνουν τη συμμόρφωση των ζώων και των αγαθών με απαιτήσεις που επιβάλλει η τρίτη χώρα προορισμού των εν λόγω ζώων ή αγαθών.

(31) Για να διασφαλιστεί η σωστή επιβολή των κανόνων της Ένωσης για την αγροδιατροφική αλυσίδα, οι αρμόδιες αρχές θα πρέπει να έχουν την εξουσία να διενεργούν επίσημους ελέγχους σε όλα τα στάδια της παραγωγής, της μεταποίησης και της διανομής των ζώων και των αγαθών που καλύπτονται από τους εν λόγω κανόνες. Για να διασφαλιστεί η διεξοδική διενέργεια και η αποτελεσματικότητα των επίσημων ελέγχων, οι αρμόδιες αρχές θα πρέπει επίσης να έχουν την εξουσία να διενεργούν επίσημους ελέγχους σε όλα τα στάδια της παραγωγής και της διανομής αγαθών, ουσιών, υλικών ή αντικειμένων τα οποία δεν διέπονται από τους κανόνες για την αγροδιατροφική αλυσίδα (π.χ. κτηνιατρικών φαρμάκων), στον βαθμό που αυτό είναι αναγκαίο για να διερευνούνται πλήρως ενδεχόμενες παραβάσεις των εν λόγω κανόνων και να εντοπίζονται τα αίτια των εν λόγω παραβάσεων.

(32) Οι αρμόδιες αρχές λειτουργούν προς το συμφέρον των υπευθύνων επιχειρήσεων και του ευρέος κοινού, διασφαλίζοντας ότι τα υψηλά πρότυπα προστασίας που προβλέπονται στη νομοθεσία της Ένωσης για την αγροδιατροφική αλυσίδα τηρούνται με συνέπεια και προστατεύονται με τα κατάλληλα μέτρα επιβολής και ότι η συμμόρφωση με τους κανόνες αυτούς επιβεβαιώνεται σε όλη την αγροδιατροφική αλυσίδα μέσω επίσημων ελέγχων. Οι αρμόδιες αρχές θα πρέπει, συνεπώς, να είναι υπόλογες έναντι των υπευθύνων επιχειρήσεων και του κοινού για την αποδοτικότητα και την αποτελεσματικότητα των επίσημων ελέγχων που διενεργούν. Θα πρέπει να παρέχουν πρόσβαση σε πληροφορίες οι οποίες αφορούν την οργάνωση και τη διενέργεια των επίσημων ελέγχων κι άλλων επίσημων δραστηριοτήτων και να δημοσιεύουν σε τακτική βάση πληροφορίες σχετικά με τους επίσημους ελέγχους και τα αποτελέσματά τους. Οι αρμόδιες αρχές θα πρέπει επίσης, υπό ορισμένους όρους, να έχουν το δικαίωμα να δημοσιεύουν ή να κοινοποιούν πληροφορίες σχετικά με την κατάταξη των επιμέρους υπευθύνων επιχειρήσεων με βάση το αποτέλεσμα των επίσημων ελέγχων.

(33) Είναι πρωτίστης σημασίας οι αρμόδιες αρχές να διασφαλίζουν και να εξακριβώνουν την αποτελεσματικότητα και τη συνέπεια των επίσημων ελέγχων που διενεργούν. Για τον σκοπό αυτό, θα πρέπει να λειτουργούν με βάση διαδικασίες γραπτής τεκμηρίωσης και θα πρέπει να παρέχουν λεπτομερείς πληροφορίες και οδηγίες στους υπαλλήλους που διενεργούν τους επίσημους ελέγχους. Θα πρέπει επίσης να διαθέτουν κατάλληλες διαδικασίες και μηχανισμούς για να εξακριβώνουν συνεπώς την αποτελεσματικότητα και τη συνέπεια της δράσης τους και να λαμβάνουν διορθωτικά μέτρα, εάν εντοπίζονται ελλείψεις.

(34) Για να διευκολυνθεί ο εντοπισμός περιπτώσεων μη συμμόρφωσης και ο εξορθολογισμός της λήψης διορθωτικών μέτρων από τον οικείο υπεύθυνο επιχείρησης, το αποτέλεσμα των επίσημων ελέγχων κατά τους οποίους διαπιστώνεται παράβαση των κανόνων θα πρέπει να καταγράφεται σε μία έκθεση,. Αντίγραφο της οποίας θα έκθεσης θα πρέπει να παραδίδεται επίσης στον υπεύθυνο επιχείρησης. Στην περίπτωση που οι επίσημοι έλεγχοι απαιτούν τη συνεχή ή τακτική παρουσία των υπαλλήλων της αρμόδιας αρχής για την παρακολούθηση των δραστηριοτήτων του υπευθύνου επιχείρησης, η έκθεση σχετικά με κάθε μεμονωμένη επιθεώρηση ή επίσκεψη στον υπεύθυνο επιχείρησης θα ήταν δυσανάλογη. Σε τέτοιες περιπτώσεις οι εκθέσεις θα πρέπει να εκπονούνται με τέτοια συχνότητα που να επιτρέπει στις αρμόδιες αρχές και στον υπεύθυνο επιχείρησης να ενημερώνονται σε τακτικά διαστήματα σχετικά με το επίπεδο συμμόρφωσης και αμέσως να κοινοποιούνται οι ελλείψεις που τυχόν εντοπίζονται. Επιπροσθέτως, για τη μείωση του διοικητικού φόρτου πρέπει να αρκεί η καταγραφή των αποτελεσμάτων των επισήμων ελέγχων στους συνοριακούς σταθμούς ελέγχου, στο κοινό υγειονομικό έγγραφο εισόδου. [Τροπολογία 13]

(35) Οι υπεύθυνοι επιχειρήσεων θα πρέπει να συνεργάζονται με τις αρμόδιες αρχές και τα εξουσιοδοτημένα όργανα για να διασφαλίζουν την ομαλή διενέργεια των επίσημων ελέγχων και να επιτρέπουν στις αρμόδιες αρχές να εκτελούν τις επίσημες δραστηριότητές τους.

(36) Ο κανονισμός καθορίζει ένα ενιαίο νομοθετικό πλαίσιο για την οργάνωση των επίσημων ελέγχων για την εξακρίβωση της συμμόρφωσης με τους κανόνες για την αγροδιατροφική αλυσίδα σε όλους τους τομείς που καλύπτουν οι εν λόγω κανόνες. Σε ορισμένους από αυτούς τους τομείς, η νομοθεσία της Ένωσης καθορίζει λεπτομερείς απαιτήσεις προς συμμόρφωση, γεγονός που απαιτεί ειδικές δεξιότητες και συγκεκριμένα μέσα για τη διενέργεια των επίσημων ελέγχων. Για να αποφευχθούν οι αποκλίνουσες πρακτικές επιβολής που θα μπορούσαν να οδηγήσουν σε άνιση προστασία της υγείας των ανθρώπων, των ζώων και των φυτών, της καλής μεταχείρισης των ζώων και, όσον αφορά τους ΓΤΟ και τα φυτοπροστατευτικά προϊόντα, του περιβάλλοντος, να διαταράξουν τη λειτουργία της εσωτερικής αγοράς για τα ζώα και τα αγαθά που εμπίπτουν στο πεδίο εφαρμογής του εν λόγω κανονισμού και να στρεβλώσουν τον ανταγωνισμό, η Επιτροπή θα πρέπει να είναι σε θέση να συμπληρώνει τους κανόνες που καθορίζονται στον κανονισμό μέσω της έκδοσης ειδικών κανόνων για τους επίσημους ελέγχους που να ανταποκρίνονται στις ανάγκες των ελέγχων στους εν λόγω τομείς. Συγκεκριμένα, οι εν λόγω κανόνες θα πρέπει να καθορίζουν τις ειδικές απαιτήσεις για τη διενέργεια επίσημων ελέγχων και ελάχιστων συχνοτήτων για τους ελέγχους αυτούς, τα ειδικά ή πρόσθετα μέτρα, επιπλέον αυτών που προβλέπονται στον παρόντα κανονισμό, τα οποία θα πρέπει να λαμβάνουν οι αρμόδιες αρχές σε περιπτώσεις μη συμμόρφωσης, τις ειδικές αρμοδιότητες και τα καθήκοντα των αρμόδιων αρχών επιπλέον αυτών που προβλέπονται στον παρόντα κανονισμό και ειδικά κριτήρια για την δρομολόγηση των μηχανισμών διοικητικής συνδρομής που προβλέπονται στον παρόντα κανονισμό. Σε άλλες περιπτώσεις, τέτοιοι πρόσθετοι κανόνες ενδέχεται να καταστούν αναγκαίοι για να προβλεφθεί ένα πιο λεπτομερές πλαίσιο για τη διενέργεια των επίσημων ελέγχων σε σχέση με τα τρόφιμα και τις ζωοτροφές, εάν προκύψουν νέα στοιχεία σχετικά με την επικινδυνότητα για την υγεία των ανθρώπων ή των ζώων ή, σε σχέση με τους ΓΤΟ και τα φυτοπροστατευτικά προϊόντα, για το περιβάλλον, δεδομένου ότι, στην περίπτωση απουσίας κοινών προδιαγραφών για τη διενέργεια επίσημων ελέγχων σε όλα τα κράτη μέλη, οι έλεγχοι δεν παράγουν το αναμενόμενο επίπεδο προστασίας από την εν λόγω επικινδυνότητα, όπως προβλέπει η νομοθεσία της Ένωσης για την αγροδιατροφική αλυσίδα.

(37) Οι αρμόδιες αρχές θα πρέπει να μπορούν να αναθέτουν ορισμένα από τα καθήκοντά τους σε άλλα όργανα. Θα πρέπει να καθοριστούν οι κατάλληλες προϋποθέσεις που να εγγυώνται ότι διασφαλίζονται η αμεροληψία, η ποιότητα και η συνέπεια των επίσημων ελέγχων και των άλλων επίσημων δραστηριοτήτων. Ειδικότερα, το εξουσιοδοτημένο όργανο θα πρέπει να είναι διαπιστευμένο σύμφωνα με το πρότυπο ISO για τη διενέργεια επιθεωρήσεων.

(38) Για να διασφαλιστεί η αξιοπιστία και η συνέπεια των επίσημων ελέγχων και των άλλων επίσημων δραστηριοτήτων στο σύνολο της Ένωσης, οι μέθοδοι που χρησιμοποιούνται για τη δειγματοληψία και τις εργαστηριακές αναλύσεις, τις δοκιμές και τις διαγνώσεις θα πρέπει να πληρούν τα πλέον πρόσφατα επιστημονικά πρότυπα, να ικανοποιούν τις ειδικές ανάγκες ανάλυσης, δοκιμών και διάγνωσης των εμπλεκόμενων εργαστηρίων και να παρέχουν σωστά και αξιόπιστα αποτελέσματα ανάλυσης, δοκιμών και διάγνωσης. Θα πρέπει να καθοριστούν σαφείς κανόνες για την επιλογή της μεθόδου που θα πρέπει να χρησιμοποιείται στην περίπτωση που περισσότερες της μίας μεθόδου είναι διαθέσιμες από διαφορετικές πηγές, όπως ο Διεθνής Οργανισμός Τυποποίησης (ISO), η Ευρωπαϊκή και Μεσογειακή Οργάνωση για την Προστασία των Φυτών (EPPO), η διεθνής σύμβαση για την προστασία των φυτών (CIPV), ο Παγκόσμιος Οργανισμός για την Υγεία των Ζώων (OIE), τα εργαστήρια αναφοράς της Ευρωπαϊκής Ένωσης και των κρατών μελών ή οι εθνικοί κανόνες.

(39) Οι υπεύθυνοι επιχειρήσεων των οποίων τα ζώα ή τα αγαθά υπόκεινται σε δειγματοληψία, ανάλυση, δοκιμές ή διάγνωση στο πλαίσιο των επίσημων ελέγχων θα πρέπει να έχουν το δικαίωμα να ζητούν δεύτερη πραγματογνωμοσύνη η οποία θα πρέπει να περιλαμβάνει τη λήψη δεύτερου δείγματος για να διεξαχθεί ανάλυση, δοκιμές ή διάγνωση αντιπαραβολής, εκτός εάν είναι τεχνικά αδύνατη ή άσκοπη μια τέτοια δεύτερη δειγματοληψία. Αυτό θα συνέβαινε, ειδικότερα, στην περίπτωση που ο επιπολασμός του κινδύνου είναι ιδιαίτερα χαμηλός στο ζώο ή στο αγαθό ή η κατανομή του είναι ιδιαίτερα αραιή ή μη τακτική. Για τους λόγους αυτούς η Διεθνής Σύμβαση για την Προστασία των Φυτών (IPPC) απορρίπτει τη χρήση δειγμάτων αντιπαραβολής για την αξιολόγηση της παρουσίας επιβλαβών οργανισμών καραντίνας σε φυτά ή φυτικά προϊόντα.

(40) Για τους σκοπούς της διενέργειας επίσημων ελέγχων στις συναλλαγές που πραγματοποιούνται στο διαδίκτυο ή με άλλα εξ αποστάσεως μέσα, οι αρμόδιες αρχές θα πρέπει να είναι σε θέση να λαμβάνουν δείγματα από ανώνυμες παραγγελίες, γνωστές και ως αγορές-μυστήριο, τα οποία θα μπορούν στη συνέχεια να υποβάλουν σε ανάλυση, δοκιμές ή εξακρίβωση της συμμόρφωσης. Οι αρμόδιες αρχές θα πρέπει να λαμβάνουν κάθε μέτρο για τη διαφύλαξη των δικαιωμάτων των υπευθύνων επιχειρήσεων να προσφεύγουν σε δεύτερη πραγματογνωμοσύνη.

(41) Τα εργαστήρια που ορίζονται από τις αρμόδιες αρχές για να διενεργούν αναλύσεις, δοκιμές και διαγνώσεις στα δείγματα που λαμβάνονται στο πλαίσιο των επίσημων ελέγχων και των άλλων επίσημων δραστηριοτήτων θα πρέπει να διαθέτουν την εμπειρογνωμοσύνη, τον εξοπλισμό, τις υποδομές και το προσωπικό για να εκτελούν τα καθήκοντα αυτά με τα υψηλότερα δυνατά πρότυπα. Για να διασφαλίζονται σωστά και αξιόπιστα αποτελέσματα, τα εν λόγω εργαστήρια θα πρέπει να είναι διαπιστευμένα να χρησιμοποιούν τις μεθόδους αυτές σύμφωνα με το πρότυπο EN ISO/IEC 17025 σχετικά με τις «Γενικές απαιτήσεις για την ικανότητα των εργαστηρίων δοκιμών και διακριβώσεων». Η διαπίστευση θα πρέπει να γίνεται από εθνικό οργανισμό διαπίστευσης που λειτουργεί σύμφωνα με τον κανονισμό (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου (11).

(42) Ενώ η διαπίστευση αποτελεί το κατ’ εξοχήν μέσο για να διασφαλίζεται η υψηλότερη δυνατή επίδοση των επίσημων εργαστηρίων, αποτελεί πολύπλοκη και δαπανηρή διαδικασία, η οποία θα μπορούσε να συνεπάγεται δυσανάλογο φόρτο για το εργαστήριο στις περιπτώσεις που η μέθοδος εργαστηριακής ανάλυσης, δοκιμών ή διάγνωσης είναι ιδιαίτερα απλή στην εκτέλεσή της και δεν απαιτεί εξειδικευμένες διαδικασίες ή εξοπλισμό, όπως συμβαίνει για την ανίχνευση της Trichinella στο πλαίσιο της επιθεώρησης, στις περιπτώσεις που οι αναλύσεις ή οι δοκιμές που διενεργούνται αφορούν μόνο τις ποιοτικές πτυχές του φυτικού αναπαραγωγικού υλικού και, υπό ορισμένες συνθήκες, σε περιπτώσεις που το εργαστήριο διενεργεί μόνο αναλύσεις, δοκιμές ή διαγνώσεις στο πλαίσιο άλλων επίσημων δραστηριοτήτων και όχι των επίσημων ελέγχων.

(43) Για να διασφαλιστεί η ευελιξία και η αναλογικότητα της προσέγγισης, ειδικότερα για τα εργαστήρια που ασχολούνται με την υγεία των ζώων και των φυτών, θα πρέπει να προβλεφθεί η έγκριση παρεκκλίσεων με σκοπό να επιτρέπεται σε ορισμένα εργαστήρια να μην λαμβάνουν διαπίστευση για όλες τις μεθόδους που χρησιμοποιούν. Επιπλέον, η διαπίστευση ενός εργαστηρίου για όλες τις μεθόδους που πρέπει να χρησιμοποιεί ως επίσημο εργαστήριο ενδέχεται να μην είναι άμεσα διαθέσιμη σε ορισμένες περιπτώσεις στις οποίες πρέπει να χρησιμοποιούνται νέες ή πρόσφατα τροποποιηθείσες μέθοδοι και σε περιπτώσεις αναδυόμενων κινδύνων ή σε καταστάσεις έκτακτης ανάγκης. Υπό ορισμένες προϋποθέσεις, τα επίσημα εργαστήρια θα πρέπει συνεπώς να έχουν το δικαίωμα να διενεργούν αναλύσεις, δοκιμές και διαγνώσεις για τις αρμόδιες αρχές προτού λάβουν τη σχετική διαπίστευση.

(44) Οι επίσημοι έλεγχοι που διενεργούνται σε ζώα και αγαθά που εισέρχονται στην Ένωση από τρίτες χώρες είναι πρωταρχικής σημασίας προκειμένου να διασφαλιστεί ότι συμμορφώνονται με τη νομοθεσία που εφαρμόζεται εντός της Ένωσης και, ειδικότερα, με τους κανόνες που έχουν θεσπιστεί για την προστασία, σε ολόκληρη την Ένωση, της υγείας των ανθρώπων, των ζώων και των φυτών, της καλής μεταχείρισης των ζώων και, όσον αφορά τους ΓΤΟ και τα φυτοπροστατευτικά προϊόντα, του περιβάλλοντος. Οι εν λόγω επίσημοι έλεγχοι θα πρέπει να διενεργούνται, κατά περίπτωση, πριν από ή μετά τη θέση των ζώων ή των αγαθών σε ελεύθερη κυκλοφορία στο εσωτερικό της Ένωσης. Η συχνότητα των επίσημων ελέγχων θα πρέπει να λαμβάνει επαρκώς υπόψη την επικινδυνότητα για την υγεία, την καλή μεταχείριση των ζώων και το περιβάλλον που ενδέχεται να συνιστούν τα ζώα και τα αγαθά που εισέρχονται στην Ένωση, με βάση το ιστορικό συμμόρφωσης με τις απαιτήσεις που ορίζουν οι κανόνες της Ένωσης για την αγροδιατροφική αλυσίδα, τους ελέγχους που έχουν ήδη διενεργηθεί στα εν λόγω ζώα και αγαθά στην οικεία τρίτη χώρα και τις εγγυήσεις που παρέχονται από την οικεία τρίτη χώρα ότι τα εξαγόμενα στην Ένωση ζώα και αγαθά πληρούν τις απαιτήσεις της ενωσιακής νομοθεσίας.

(45) Λόγω της επικινδυνότητας που ενδέχεται να ενέχουν ορισμένα ζώα ή αγαθά για την υγεία των ανθρώπων, των ζώων και των φυτών, για την καλή μεταχείριση των ζώων ή για το περιβάλλον, τα εν λόγω ζώα ή αγαθά θα πρέπει να υπόκεινται σε ειδικούς επίσημους ελέγχους οι οποίοι θα πρέπει να διενεργούνται σ’ αυτά κατά την είσοδό τους στην Ένωση. Οι ισχύοντες κανόνες της Ένωσης απαιτούν να διενεργούνται επίσημοι έλεγχοι στα σύνορα της Ένωσης για να εξακριβώνεται ότι τηρούνται τα πρότυπα για την υγεία των ανθρώπων και των ζώων, καθώς και τα πρότυπα καλής μεταχείρισης των ζώων που εφαρμόζονται στα ζώα, τα προϊόντα ζωικής προέλευσης, στο ζωικό αναπαραγωγικό υλικό και τα ζωικά υποπροϊόντα και ότι τα φυτά και τα φυτικά προϊόντα συμμορφώνονται με τις φυτοϋγειονομικές απαιτήσεις. Αυξημένοι έλεγχοι κατά την είσοδο στην Ένωση διενεργούνται επίσης σε ορισμένα άλλα αγαθά όταν αυτό δικαιολογείται από αναδυόμενους ή γνωστούς κινδύνους. Οι ιδιαιτερότητες των εν λόγω ελέγχων, οι οποίοι διέπονται επί του παρόντος από τις διατάξεις της οδηγίας 97/78/ΕΚ του Συμβουλίου (12), της οδηγίας 91/496/ΕΟΚ του Συμβουλίου (13), την οδηγία 2000/29/ΕΚ (14) του Συμβουλίου και τον κανονισμό (ΕΚ) αριθ. 669/2009 της Επιτροπής (15), θα πρέπει να προβλέπονται στον παρόντα κανονισμό.

(46) Για να ενισχυθεί η αποδοτικότητα του συστήματος επίσημων ελέγχων της Ένωσης, να διασφαλιστεί η βέλτιστη κατανομή των πόρων για τους επίσημους ελέγχους που διατίθενται για τους συνοριακούς ελέγχους και για να διευκολυνθεί η επιβολή της νομοθεσίας της Ένωσης για την τροφική αλυσίδα, θα πρέπει να θεσπιστεί ένα κοινό ολοκληρωμένο σύστημα επίσημων ελέγχων στους συνοριακούς σταθμούς ελέγχου, το οποίο θα αντικαθιστά τα ισχύοντα κατακερματισμένα πλαίσια ελέγχου, για τον χειρισμό όλων των φορτίων τα οποία, λόγω της επικινδυνότητας που ενέχουν, θα πρέπει να ελέγχονται κατά την είσοδο τους στην Ένωση.

(47) Οι επίσημοι έλεγχοι που διενεργούνται στους συνοριακούς σταθμούς ελέγχου θα πρέπει να περιλαμβάνουν έλεγχο εγγράφων και έλεγχο ταυτότητας σε όλα τα φορτία, καθώς και φυσικούς ελέγχους που θα διενεργούνται με συχνότητα που θα εξαρτάται από την επικινδυνότητα κάθε φορτίου ζώων ή αγαθών.

(48) Η συχνότητα των φυσικών ελέγχων πρέπει να καθορίζεται και να τροποποιείται με βάση την επικινδυνότητα για την υγεία των ανθρώπων, των ζώων ή των φυτών, για την καλή μεταχείριση των ζώων, ή όσον αφορά τους ΓΤΟ και τα φυτοπροστατευτικά προϊόντα, για το περιβάλλον. Η προσέγγιση αυτή αναμένεται να επιτρέψει στις αρμόδιες αρχές να διαθέτουν τους πόρους που προορίζονται για τους ελέγχους στις περιπτώσεις όπου η επικινδυνότητα είναι μεγαλύτερη. Η συχνότητα των ελέγχων ταυτότητας θα πρέπει επίσης να είναι δυνατόν να μειώνεται ή οι έλεγχοι να περιορίζονται στην επαλήθευση της επίσημης σφραγίδας του φορτίου στις περιπτώσεις που αυτό δικαιολογείται λόγω της μειωμένης επικινδυνότητας των φορτίων που εισέρχονται στην Ένωση. Η προσέγγιση των ελέγχων ταυτότητας και των φυσικών ελέγχων με βάση την επικινδυνότητα θα πρέπει να εφαρμόζεται σε συνδυασμό με τη χρήση στο μέγιστο δυνατό βαθμό των διαθέσιμων συνόλων στοιχείων και πληροφοριών καθώς και των μηχανογραφικών συστημάτων συλλογής και διαχείρισης στοιχείων.

(49) Σε ορισμένες περιπτώσεις, και εφόσον εξασφαλίζονται υψηλά επίπεδα υγείας των ανθρώπων, των ζώων και των φυτών, καλής μεταχείρισης των ζώων και προστασίας του περιβάλλοντος όσον αφορά τους ΓΤΟ και τα φυτοπροστατευτικά προϊόντα, οι επίσημοι έλεγχοι που κανονικά διενεργούνται από τις αρμόδιες αρχές στους συνοριακούς σταθμούς ελέγχου θα μπορούν διενεργούνται σε άλλα σημεία ελέγχου ή από άλλες αρχές.

(50) Για τον σκοπό της οργάνωσης ενός αποδοτικού συστήματος επίσημων ελέγχων, τα φορτία που φθάνουν από τρίτες χώρες για τις οποίες απαιτούνται έλεγχοι κατά την είσοδό τους στην Ένωση θα πρέπει να συνοδεύονται από ένα κοινό υγειονομικό έγγραφο εισόδου (ΚΥΕΕ), το οποίο θα χρησιμοποιείται για την εκ των προτέρων κοινοποίηση της άφιξης των φορτίων στους συνοριακούς σταθμούς ελέγχου και για την καταγραφή του αποτελέσματος των επίσημων ελέγχων που διενεργούνται καθώς και των αποφάσεων που λαμβάνονται από τις αρμόδιες αρχές σε σχέση με το φορτίο που συνοδεύουν. Το ίδιο έγγραφο θα πρέπει να χρησιμοποιείται από τον υπεύθυνο επιχείρησης για να λάβει διασάφηση από τις τελωνειακές αρχές ύστερα από την διενέργεια όλων των επίσημων ελέγχων.

(51) Οι επίσημοι έλεγχοι που διενεργούνται σε ζώα και αγαθά που εισέρχονται στην Ένωση από τρίτες χώρες θα πρέπει να διενεργούνται σε συνοριακούς σταθμούς ελέγχου που ορίζονται από τα κράτη μέλη σύμφωνα με ένα σύνολο ελάχιστων απαιτήσεων. Ο ορισμός των φορέων αυτών θα πρέπει να ανακαλείται ή να αναστέλλεται όταν παύουν να συμμορφώνονται με τις εν λόγω απαιτήσεις ή όταν οι δραστηριότητές τους ενδέχεται να ενέχουν επικινδυνότητα για την υγεία των ανθρώπων, των ζώων ή των φυτών, την καλή μεταχείριση των ζώων ή, στην περίπτωση των ΓΤΟ και των φυτοπροστατευτικών προϊόντων, για το περιβάλλον.

(52) Για να διασφαλίζεται η ομοιόμορφη εφαρμογή των κανόνων που διέπουν τους επίσημους ελέγχους που διενεργούνται στα φορτία που φθάνουν από τρίτες χώρες, θα πρέπει να θεσπιστούν κοινοί κανόνες για τις ενέργειες στις οποίες θα πρέπει να προβαίνουν οι αρμόδιες αρχές και οι υπεύθυνοι επιχειρήσεων σε περίπτωση που υπάρχουν υπόνοιες για μη συμμόρφωση, και σε σχέση με μη συμμορφούμενα φορτία και φορτία τα οποία ενδέχεται να ενέχουν επικινδυνότητα για την υγεία των ανθρώπων, των ζώων ή των φυτών, για την καλή μεταχείριση των ζώων ή, όσον αφορά τους ΓΤΟ και τα φυτοπροστατευτικά προϊόντα, για το περιβάλλον.

(53) Για να αποφευχθούν τυχόν ασυνέπειες και επικαλύψεις των επίσημων ελέγχων, για να μπορούν τα φορτία που υπόκεινται σε επίσημους ελέγχους σε συνοριακούς σταθμούς ελέγχου να ταυτοποιούνται εγκαίρως και για να διασφαλίζεται η αποτελεσματική διενέργεια των ελέγχων, θα πρέπει να εξασφαλίζεται η συνεργασία και η ανταλλαγή πληροφοριών μεταξύ των αρμόδιων αρχών, των τελωνειακών αρχών και άλλων σχετικών αρχών που χειρίζονται φορτία που φθάνουν από τρίτες χώρες.

(54) Τα κράτη μέλη θα πρέπει να υποχρεούνται να διασφαλίζουν ότι διατίθενται πάντα επαρκείς χρηματικοί πόροι για την επαρκή στελέχωση και εξοπλισμό των αρμόδιων αρχών που διενεργούν επίσημους ελέγχους και άλλες δραστηριότητες ελέγχου. Αν και οι υπεύθυνοι επιχειρήσεων φέρουν την πρωταρχική ευθύνη για τη διασφάλιση της συμμόρφωσης των δραστηριοτήτων τους με τους κανόνες της Ένωσης για την αγροδιατροφική αλυσίδα, το σύστημα των ιδίων ελέγχων που θεσπίζουν για τον σκοπό αυτό πρέπει να συμπληρώνεται από ένα ειδικό σύστημα επίσημων ελέγχων που συντηρείται από κάθε κράτος μέλος για να διασφαλίζεται η αποτελεσματική εποπτεία της αγοράς σε όλη την αγροδιατροφική αλυσίδα. Ένα τέτοιο σύστημα είναι, από τη φύση του, πολύπλοκο και απαιτεί πολλούς πόρους και θα πρέπει να διαθέτει σταθερή εισροή πόρων για τους επίσημους ελέγχους σε ένα επίπεδο που θα ανταποκρίνεται ανά πάσα στιγμή στις ανάγκες επιβολής. Για να περιοριστεί η εξάρτηση του συστήματος επίσημων ελέγχων από τα δημόσια οικονομικά, οι αρμόδιες αρχές θα πρέπει να μπορούν να εισπράττουν τέλη ή επιβαρύνσεις για να καλύψουν τις δαπάνες που πραγματοποιούνται κατά τη διενέργεια των επίσημων ελέγχων από ορισμένοι υπεύθυνοι ορισμένων υπευθύνων επιχειρήσεων και για ορισμένες δραστηριότητες για τις οποίες η νομοθεσία της Ένωσης για την αγροδιατροφική αλυσίδα απαιτεί καταχώριση ή έγκριση σύμφωνα με τους κανόνες για την υγιεινή των τροφίμων και των ζωοτροφών ή τους κανόνες που διέπουν την υγεία των φυτών και το φυτικό αναπαραγωγικό υλικό. Τα τέλη ή οι επιβαρύνσεις θα πρέπει επίσης να καταβάλλονται από τους υπευθύνους επιχειρήσεων για την αντιστάθμιση των δαπανών που συνεπάγονται οι επίσημοι έλεγχοι που διενεργούνται με σκοπό την έκδοση επίσημου πιστοποιητικού ή βεβαίωσης και των δαπανών των επίσημων ελέγχων που διενεργούνται από τις αρμόδιες αρχές σε συνοριακούς σταθμούς ελέγχου. [Τροπολογία 14]

(55) Τα τέλη θα πρέπει να καλύπτουν, χωρίς να υπερβαίνουν, τις δαπάνες που πραγματοποιούν οι αρμόδιες αρχές για τη διενέργεια των επίσημων ελέγχων. Οι δαπάνες αυτές θα πρέπει να υπολογίζονται με βάση κάθε μεμονωμένο επίσημο έλεγχο ή με βάση όλους τους επίσημους ελέγχους που διενεργούνται σε μια δεδομένη χρονική περίοδο. Στην περίπτωση που τα τέλη εφαρμόζονται με βάση το πραγματικό κόστος των επιμέρους επίσημων ελέγχων, στους υπευθύνους επιχειρήσεων με καλό ιστορικό συμμόρφωσης θα πρέπει να επιβάλλονται οι χαμηλότερες συνολικές επιβαρύνσεις σε σχέση με τα μη συμμορφούμενους υπευθύνους επιχειρήσεων, καθώς θα πρέπει να υποβάλλονται με μικρότερη συχνότητα σε επίσημους ελέγχους. Για να προαχθεί η συμμόρφωση όλων των υπευθύνων επιχειρήσεων με τη νομοθεσία της Ένωσης, ανεξάρτητα από τη μέθοδο, με βάση τις πραγματικές δαπάνες ή ένα εφάπαξ ποσό, που θα επιλέξει κάθε κράτος μέλος για τον υπολογισμό των τελών, όταν τα τέλη υπολογίζονται με βάση τις συνολικές δαπάνες που πραγματοποιούν οι αρμόδιες αρχές για μια δεδομένη χρονική περίοδο και οι οποίες επιβαρύνουν όλους τους υπευθύνους επιχειρήσεων ανεξάρτητα από το αν υποβλήθηκαν ή όχι σε επίσημο έλεγχο κατά την περίοδο αναφοράς, τα τέλη αυτά θα πρέπει να υπολογίζονται με τέτοιο τρόπο ώστε να επιβραβεύουν τους υπευθύνους επιχειρήσεων που εμφανίζουν σταθερά καλό ιστορικό συμμόρφωσης με τη νομοθεσία της Ένωσης για την αγροδιατροφική αλυσίδα.

(56) Η άμεση ή έμμεση επιστροφή των τελών που εισπράττονται από τις αρμόδιες αρχές θα πρέπει να απαγορεύεται καθώς αυτό θα έθετε σε μειονεκτική θέση τους υπευθύνους επιχειρήσεων που δεν επωφελούνται από αποζημίωση και θα δημιουργούσε, δυνητικά, στρεβλώσεις του ανταγωνισμού. Ωστόσο, για την υποστήριξη των πολύ μικρών επιχειρήσεων, θα πρέπει να προβλέπεται η εξαίρεσή τους από την καταβολή των τελών που εισπράττονται σύμφωνα με τον παρόντα κανονισμό.

(57) Η χρηματοδότηση των επίσημων ελέγχων από τα τέλη που καταβάλλονται από τους υπευθύνους επιχειρήσεων θα πραγματοποιείται με πλήρη διαφάνεια, ώστε να μπορούν οι πολίτες και οι υπεύθυνοι επιχειρήσεων να κατανοούν την μέθοδο και τα στοιχεία που χρησιμοποιούνται και να ενημερώνονται σχετικά με τη χρήση των εσόδων που προέρχονται από τα τέλη.

(58) Οι κανόνες της Ένωσης για την αγροδιατροφική αλυσίδα προσδιορίζουν τις περιπτώσεις στις οποίες η διάθεση στην αγορά ή οι μετακινήσεις ορισμένων ζώων ή αγαθών θα πρέπει να συνοδεύονται από επίσημο πιστοποιητικό υπογεγραμμένο από υπάλληλο αρμόδιο για την πιστοποίηση. Είναι σκόπιμο να καθοριστεί ένα κοινό σύνολο κανόνων που καθορίζουν τις υποχρεώσεις των αρμόδιων αρχών και των αρμόδιων για την πιστοποίηση υπαλλήλων όσον αφορά την έκδοση επίσημων πιστοποιητικών καθώς και τα χαρακτηριστικά που θα πρέπει να έχουν τα επίσημα πιστοποιητικά για να διασφαλίζεται η αξιοπιστία τους.

(59) Σε άλλες περιπτώσεις, οι κανόνες που εμπίπτουν στο πεδίο εφαρμογής του παρόντος κανονισμού προβλέπουν ότι η διάθεση στην αγορά ή οι μετακινήσεις ορισμένων ζώων ή αγαθών θα πρέπει να συνοδεύεται από επίσημη ετικέτα, επίσημο σήμα ή άλλη επίσημη βεβαίωση που εκδίδεται από τους υπευθύνους επιχειρήσεων υπό την επίσημη εποπτεία των αρμόδιων αρχών ή από τις ίδιες τις αρμόδιες αρχές. Είναι σκόπιμο να καθορίζεται ένα ελάχιστο σύνολο κανόνων που να διασφαλίζει ότι και η έκδοση επίσημων βεβαιώσεων διενεργείται με τις κατάλληλες εγγυήσεις αξιοπιστίας.

(60) Οι επίσημοι έλεγχοι και οι άλλες επίσημες δραστηριότητες θα πρέπει να βασίζονται σε μεθόδους ανάλυσης, δοκιμών και διάγνωσης που να ανταποκρίνονται στα τελευταία επιστημονικά πρότυπα και να παρέχουν σωστά, αξιόπιστα και συγκρίσιμα αποτελέσματα στο σύνολο της Ένωσης. Συνεπώς, οι μέθοδοι που χρησιμοποιούνται από τα επίσημα εργαστήρια καθώς και η ποιότητα και η ομοιομορφία των στοιχείων ανάλυσης, δοκιμών και διάγνωσης που παράγονται από αυτές θα πρέπει να βελτιώνονται συνεχώς. Για τον σκοπό αυτό, η Επιτροπή θα πρέπει να μπορεί να ορίζει τα εργαστήρια αναφοράς της Ευρωπαϊκής Ένωσης και να βασίζεται στην εξειδικευμένη συνδρομή τους, σε όλους εκείνους τους τομείς της τροφικής αλυσίδας όπου απαιτούνται ακριβή και αξιόπιστα αποτελέσματα αναλύσεων, δοκιμών και διαγνώσεων. Τα εργαστήρια αναφοράς της Ευρωπαϊκής Ένωσης θα πρέπει, ειδικότερα, να διασφαλίζουν ότι τα εθνικά εργαστήρια αναφοράς και τα επίσημα εργαστήρια λαμβάνουν επικαιροποιημένη ενημέρωση σχετικά με τις διαθέσιμες μεθόδους, οργανώνουν ή συμμετέχουν ενεργά σε διεργαστηριακές συγκριτικές δοκιμές και παρέχουν κατάρτιση σε εθνικά εργαστήρια αναφοράς ή σε επίσημα εργαστήρια.

(60α) Οι κανονισμοί (ΕΚ) αριθ. 1829/2003 (16) και (ΕΚ) αριθ. 1831/2003 (17) του Ευρωπαϊκού Κοινοβουλίου και του Συμβουλίου αναθέτουν αντιστοίχως στο εργαστήριο αναφοράς της Ευρωπαϊκής Ένωσης για γενετικώς τροποποιημένα τρόφιμα και ζωοτροφές και στο εργαστήριο αναφοράς της Ευρωπαϊκής Ένωσης για τα πρόσθετα ζωοτροφών ειδικά καθήκοντα στο πλαίσιο της διαδικασίας έγκρισης γενετικώς τροποποιημένων τροφίμων και ζωοτροφών ή προσθέτων ζωοτροφών, τα οποία αφορούν ειδικότερα την επαλήθευση, την αξιολόγηση και την επικύρωση της μεθόδου ανίχνευσης ή ανάλυσης που προτείνει ο αιτών. Η πείρα καταδεικνύει ότι η γνώση και η εμπειρογνωσία όσον αφορά την επαλήθευση, την αξιολόγηση και την επικύρωση των μεθόδων στο πλαίσιο της διαδικασίας έγκρισης, είναι ζωτικής σημασίας προκειμένου η συνεισφορά στην αποτελεσματικότητα των επίσημων ελέγχων να είναι υψηλού επιπέδου και να συνεκτιμά τις πλέον πρόσφατες τεχνολογικές εξελίξεις. Τα εργαστήρια που ορίζονται σύμφωνα με τους κανονισμούς (ΕΚ) αριθ. 1829/2003 και (ΕΚ) αριθ. 1831/2003 θα πρέπει, ως εκ τούτου, να λειτουργούν ως ευρωπαϊκά εργαστήρια αναφοράς της Ευρωπαϊκής Ένωσης. [Τροπολογία 16]

(61) Για τη διενέργεια των επίσημων ελέγχων και των άλλων επίσημων δραστηριοτήτων σχετικά με την παραγωγή και την εμπορία φυτικού αναπαραγωγικού υλικού και στον τομέα της καλής μεταχείρισης των ζώων, οι αρμόδιες αρχές θα πρέπει να έχουν πρόσβαση σε επικαιροποιημένα, αξιόπιστα και συνεκτικά τεχνικά στοιχεία, σε πορίσματα ερευνών, σε νέες τεχνικές και εμπειρογνωμοσύνη που απαιτούνται για τη σωστή εφαρμογή της νομοθεσίας της Ένωσης στους εν λόγω τομείς. Για τον σκοπό αυτό, η Επιτροπή θα πρέπει να μπορεί να ορίζει κέντρα αναφοράς της Ευρωπαϊκής Ένωσης για το φυτικό αναπαραγωγικό υλικό και για την καλή μεταχείριση των ζώων και να βασίζεται στην εξειδικευμένη συνδρομή τους. [Τροπολογία 17]

(62) Για την επίτευξη των στόχων του παρόντος κανονισμού και για τη συμβολή στην ομαλή λειτουργία της εσωτερικής αγοράς, με τρόπο που να διασφαλίζει την εμπιστοσύνη του καταναλωτή σε αυτή, θα πρέπει να αντιμετωπίζονται με αποτελεσματικότητα και συνέπεια οι περιπτώσεις μη συμμόρφωσης με τη νομοθεσία της Ένωσης για την τροφική αλυσίδα που απαιτούν ενέργειες επιβολής σε περισσότερα του ενός κράτη μέλη. Το σύστημα έγκαιρης προειδοποίησης για τα τρόφιμα και τις ζωοτροφές (RASFF), που θεσπίστηκε με τον κανονισμό (ΕΚ) αριθ. 178/2002, ήδη επιτρέπει στις αρμόδιες αρχές να ανταλλάσσουν και να διαδίδουν γρήγορα πληροφορίες σχετικά με σοβαρή άμεση ή έμμεση επικινδυνότητα για την υγεία των ανθρώπων από τρόφιμα ή ζωοτροφές ή σχετικά με σοβαρή επικινδυνότητα για την υγεία των ανθρώπων ή των ζώων ή για το περιβάλλον από ζωοτροφές, ή σε περίπτωση απάτης στον επισιτιστικό τομέα, με σκοπό την ταχεία λήψη μέτρων για την αντιμετώπιση της επικινδυνότητας αυτής. Ωστόσο, το εργαλείο αυτό, αν και επιτρέπει την έγκαιρη λήψη μέτρων σε όλα τα οικεία κράτη μέλη για την αντιμετώπιση σοβαρής επικινδυνότητας που προκύπτει σε όλη την τροφική αλυσίδα, δεν μπορεί να εξυπηρετήσει τον σκοπό της εξασφάλισης αποτελεσματικής διασυνοριακής συνδρομής και συνεργασίας μεταξύ των αρμόδιων αρχών για να διασφαλιστεί ότι αντιμετωπίζονται αποτελεσματικά οι περιπτώσεις μη συμμόρφωσης με τη νομοθεσία της Ένωσης για την αγροδιατροφική αλυσίδα που έχουν διασυνοριακή διάσταση όχι μόνο στο κράτος μέλος στο οποίο διαπιστώθηκε αρχικά η μη συμμόρφωση αλλά και στο κράτος μέλος από το οποίο ξεκίνησε. Ειδικότερα, η διοικητική συνδρομή και συνεργασία θα πρέπει να επιτρέπει στις αρμόδιες αρχές να ανταλλάσσουν πληροφορίες, να εντοπίζουν, να διερευνούν και να αναλαμβάνουν αποτελεσματική και αναλογική δράση για την αντιμετώπιση των διασυνοριακών παραβάσεων των κανόνων της αγροδιατροφικής αλυσίδας. [Τροπολογία 18]

(63) Θα πρέπει να δίνεται η κατάλληλη συνέχεια στα αιτήματα για διοικητική συνδρομή και σε όλες τις κοινοποιήσεις. Για να διευκολυνθεί η διοικητική συνδρομή και συνεργασία, τα κράτη μέλη θα πρέπει να υποχρεούνται να ορίζουν έναν ή περισσότερους οργανισμούς σύνδεσης για να βοηθούν και να συντονίζουν την επικοινωνία μεταξύ των αρμόδιων αρχών στα διάφορα κράτη μέλη. Για τον εξορθολογισμό και την απλούστευση της συνεργασίας μεταξύ των κρατών μελών, η Επιτροπή θα πρέπει να εκδίδει εκτελεστικές πράξεις για τον καθορισμό των προδιαγραφών των τεχνικών εργαλείων που πρέπει να χρησιμοποιούνται, των διαδικασιών επικοινωνίας μεταξύ των οργάνων σύνδεσης και ενός τυποποιημένου μορφότυπου για τα αιτήματα συνδρομής, τις κοινοποιήσεις και τις απαντήσεις.

(64) Κάθε κράτος μέλος θα πρέπει να υποχρεούται να καταρτίζει και να επικαιροποιεί τακτικά το πολυετές εθνικό σχέδιο ελέγχου (ΠΕΣΕ) το οποίο καλύπτει όλους τους τομείς που διέπονται από τη νομοθεσία της Ένωσης για την αγροδιατροφική αλυσίδα και περιέχει πληροφορίες για τη δομή και την οργάνωση του συστήματός του επίσημων ελέγχων. Τα ΠΕΣΕ αποτελούν το εργαλείο με το οποίο κάθε κράτος μέλος θα πρέπει να διασφαλίζει ότι οι επίσημοι έλεγχοι διενεργούνται με βάση την επικινδυνότητα και με αποτελεσματικό τρόπο σε ολόκληρο το έδαφός τους και σε όλη την αγροδιατροφική αλυσίδα και σύμφωνα με τον παρόντα κανονισμό.

(65) Για να διασφαλίζεται η συνέπεια και η πληρότητα των ΠΕΣΕ, τα κράτη μέλη θα πρέπει να ορίζουν μία ενιαία αρχή αρμόδια για τον συντονισμό της κατάρτισης και της υλοποίηση των εν λόγω προγραμμάτων. Για να προαχθεί μια συνεπής, ομοιόμορφη και ολοκληρωμένη προσέγγιση των επίσημων ελέγχων, η Επιτροπή θα πρέπει να έχει την εξουσία να εγκρίνει κανόνες σχετικά μετα ΠΕΣΕ, οι οποίοι θα πρέπει να καθορίζουν τις προτεραιότητες των επίσημων ελέγχων, αποτελεσματικές διαδικασίες ελέγχου, κριτήρια για την κατηγοριοποίηση της επικινδυνότητας και δείκτες επίδοσης για την αξιολόγηση των ΠΕΣΕ.

(66) Τα κράτη μέλη θα πρέπει να υποχρεούνται να υποβάλουν ετήσια έκθεση στην Επιτροπή με στοιχεία σχετικά με τις δραστηριότητες ελέγχου και την εφαρμογή των ΠΕΣΕ. Για να διευκολυνθεί η συλλογή και η διαβίβαση συγκρίσιμων στοιχείων, η συνακόλουθη συγκέντρωση των στοιχείων αυτών σε στατιστικές για το σύνολο της Ένωσης και η εκπόνηση εκθέσεων από την Επιτροπή σχετικά με τη λειτουργία των επίσημων ελέγχων σε όλη την Ένωση, η Επιτροπή θα πρέπει να είναι σε θέση να εκδίδει εκτελεστικές πράξεις για την κατάρτιση τυποποιημένων υποδειγμάτων για τις ετήσιες εκθέσεις.

(67) Οι εμπειρογνώμονες της Επιτροπής θα πρέπει να είναι σε θέση να διενεργούν ελέγχους στα κράτη μέλη για να εξακριβώνουν την υλοποίηση της νομοθεσίας της Ένωσης και τη λειτουργία των εθνικών συστημάτων ελέγχου και των αρμόδιων αρχών. Οι έλεγχοι της Επιτροπής θα πρέπει επίσης να συμβάλλουν στη διερεύνηση και συλλογή πληροφοριών σχετικά με τις πρακτικές ή τα προβλήματα επιβολής, τις καταστάσεις έκτακτης ανάγκης και τις νέες εξελίξεις στα κράτη μέλη.

(68) Τα ζώα και τα αγαθά από τρίτες χώρες θα πρέπει να συμμορφώνονται με τις ίδιες απαιτήσεις που ισχύουν στα ζώα και τα αγαθά της Ένωσης ή με απαιτήσεις που αναγνωρίζεται ότι είναι τουλάχιστον ισοδύναμες σε σχέση με τους στόχους που επιδιώκονται με τους κανόνες της Ένωσης για την αγροδιατροφική αλυσίδα. Η αρχή αυτή κατοχυρώνεται στον κανονισμό (ΕΚ) αριθ. 178/2002, το οποίο ορίζει ότι τα τρόφιμα και οι ζωοτροφές που εισάγονται στην Ένωση συμμορφώνονται με τις σχετικές απαιτήσεις της νομοθεσίας της Ένωσης για τα τρόφιμα ή με απαιτήσεις που θεωρούνται τουλάχιστον ισοδύναμες. Ειδικές απαιτήσεις για την εφαρμογή της αρχής αυτής προβλέπονται στους κανόνες της Ένωσης για τα μέτρα προστασίας από τους επιβλαβείς για τα φυτά οργανισμούς, οι οποίοι απαγορεύουν την είσοδο στην Ένωση ορισμένων επιβλαβών οργανισμών που δεν απαντούν ή απαντούν σε μικρό βαθμό στην Ένωση, σε κανόνες της Ένωσης για τον καθορισμό των απαιτήσεων για την υγεία των ζώων, οι οποίοι επιτρέπουν την είσοδο ζώων και ορισμένων προϊόντων ζωικής προέλευσης στην Ένωση μόνο από τρίτες χώρες που περιλαμβάνονται σε κατάλογο που καταρτίστηκε για τον σκοπό αυτό και σε κανόνες της Ένωσης για την οργάνωση επίσημων ελέγχων για τα προϊόντα ζωικής προέλευσης που προορίζονται για ανθρώπινη κατανάλωση, οι οποίοι προβλέπουν επίσης την κατάρτιση καταλόγου τρίτων χωρών από τις οποίες μπορούν να εισέρχονται προϊόντα στην Ένωση. Όσον αφορά το φυτικό αναπαραγωγικό υλικό, εφαρμόζεται ένα ισοδύναμο σύστημα σύμφωνα με το οποίο εγκρίνονται και εγγράφονται σε κατάλογο οι τρίτες χώρες από τις οποίες επιτρέπεται η εισαγωγή φυτικού αναπαραγωγικού υλικού.

(69) Για να εξασφαλιστεί ότι τα ζώα και τα αγαθά που εισέρχονται στην Ένωση από τρίτες χώρες συμμορφώνονται με όλες τις απαιτήσεις που καθορίζονται στη νομοθεσία της Ένωσης για την αγροδιατροφική αλυσίδα ή με απαιτήσεις που θεωρούνται ισοδύναμες, επιπλέον των απαιτήσεων που προβλέπονται από τους κανόνες της Ένωσης για τα μέτρα προστασίας από τους επιβλαβείς για τα φυτά οργανισμούς, τους κανόνες της Ένωσης για τον καθορισμό των απαιτήσεων υγείας των ζώων και τους κανόνες της Ένωσης για τον καθορισμό ειδικών κανόνων υγιεινής για τα τρόφιμα ζωικής προέλευσης που εξασφαλίζουν ότι πληρούνται οι απαιτήσεις που καθορίζονται στη νομοθεσία της Ένωσης για την αγροδιατροφική αλυσίδα σε σχέση με φυτοϋγειονομικές και κτηνιατρικές ανησυχίες, η Επιτροπή θα πρέπει να μπορεί να καθορίζει τους όρους για την είσοδο στην Ένωση ζώων και αγαθών στον βαθμό που αυτό είναι αναγκαίο για να διασφαλίζεται ότι τα εν λόγω ζώα και αγαθά συμμορφώνονται με όλες τις σχετικές απαιτήσεις της νομοθεσίας της Ένωσης για την αγροδιατροφική αλυσίδα ή τις ισοδύναμες απαιτήσεις. Οι όροι αυτοί θα πρέπει να εφαρμόζονται στα ζώα ή στα αγαθά ή σε κατηγορίες ζώων ή αγαθών από όλες τις τρίτες χώρες ή από ορισμένες τρίτες χώρες ή περιφέρειές τους.

(70) Εάν, σε συγκεκριμένες περιπτώσεις, υπάρχουν αποδείξεις ότι ορισμένα ζώα ή αγαθά που προέρχονται από τρίτη χώρα ή ομάδα τρίτων χωρών ή από περιοχές τους ενέχουν επικινδυνότητα για την υγεία των ανθρώπων, των ζώων ή των φυτών ή, όσον αφορά τους ΓΤΟ και τα φυτοπροστατευτικά προϊόντα, για το περιβάλλον ή εάν υπάρχουν αποδείξεις ότι μπορεί να υπάρχει εκτεταμένη σοβαρή μη συμμόρφωση με τη νομοθεσία της Ένωσης για την αγροδιατροφική αλυσίδα, η Επιτροπή θα πρέπει να είναι σε θέση να λαμβάνει μέτρα για τον περιορισμό της εν λόγω επικινδυνότητας.

(71) Η διενέργεια αποδοτικών και αποτελεσματικών επίσημων ελέγχων και άλλων επίσημων δραστηριοτήτων και, σε τελική ανάλυση, η ασφάλεια της υγείας των ανθρώπων, των ζώων και των φυτών και η προστασία του περιβάλλοντος εξαρτώνται επίσης από τη διάθεση στις ελεγκτικές αρχές καλά καταρτισμένου προσωπικού, το οποίο θα διαθέτει επαρκή γνώση όλων των θεμάτων που είναι σημαντικά για τη σωστή εφαρμογή της νομοθεσίας της Ένωσης. Κατάλληλη ειδική κατάρτιση θα πρέπει να παρέχεται από την Επιτροπή για την προώθηση μιας ομοιόμορφης προσέγγισης των επίσημων ελέγχων και των άλλων επίσημων δραστηριοτήτων από τις αρμόδιες αρχές. Για την προαγωγή των γνώσεων σχετικά με τη νομοθεσία της Ένωσης για την αγροδιατροφική αλυσίδα και τις απαιτήσεις των τρίτων χωρών, θα πρέπει να παρέχεται τέτοια κατάρτιση και στο προσωπικό των αρμόδιων αρχών τρίτων χωρών.

(72) Για την προαγωγή της ανταλλαγής εμπειριών και βέλτιστων πρακτικών μεταξύ των αρμόδιων αρχών, η Επιτροπή θα πρέπει επίσης να είναι σε θέση να οργανώνει, σε συνεργασία με τα κράτη μέλη, προγράμματα για την ανταλλαγή του προσωπικού που είναι επιφορτισμένο με τους επίσημους ελέγχους ή άλλες επίσημες δραστηριότητες.

(73) Είναι σημαντικό, για τη διενέργεια αποτελεσματικών επίσημων ελέγχων και άλλων επίσημων δραστηριοτήτων οι αρμόδιες αρχές των κρατών μελών, η Επιτροπή και, κατά περίπτωση, οι υπεύθυνοι επιχειρήσεων να μπορούν να ανταλλάσσουν στοιχεία και πληροφορίες σχετικά με τους επίσημους ελέγχους ή τα αποτελέσματά τους με ταχύτητα και αποτελεσματικότητα. Η νομοθεσία της Ένωσης έχει θεσπίσει αρκετά συστήματα ενημέρωσης, τα οποία διαχειρίζεται η Επιτροπή, με σκοπό να καταστεί δυνατή η επεξεργασία και η διαχείριση τέτοιων στοιχείων και πληροφοριών μέσω μηχανογραφικών και διαδικτυακών εργαλείων σε ολόκληρη την Ένωση. Ένα σύστημα το οποίο αφορά ειδικά την καταγραφή και τον εντοπισμό των αποτελεσμάτων των επίσημων ελέγχων είναι το Trade Control and Expert System (σύστημα TRACES), το οποίο θεσπίστηκε με την απόφαση 2003/24/ΕΚ της Επιτροπής (18) και χρησιμοποιείται επί του παρόντος για τη διαχείριση στοιχείων και πληροφοριών σχετικά με τα ζώα και τα προϊόντα ζωικής προέλευσης και τους επίσημους ελέγχους που διενεργούνται σε αυτά. Το εν λόγω σύστημα θα πρέπει να αναβαθμιστεί και να αναπροσαρμοστεί για να καταστεί δυνατό να χρησιμοποιείται για όλα τα αγαθά σχετικά με τα οποία η νομοθεσία της Ένωσης για την αγροδιατροφική αλυσίδα ορίζει ειδικές απαιτήσεις ή ρυθμίσεις επίσημων ελέγχων. Εξειδικευμένα μηχανογραφικά συστήματα υπάρχουν επίσης για την ταχεία ανταλλαγή πληροφοριών μεταξύ των κρατών μελών και με την Επιτροπή σχετικά με την επικινδυνότητα που ενδέχεται να παρουσιαστεί στην τροφική αλυσίδα ή όσον αφορά την υγεία των ζώων και των φυτών. Ο κανονισμός (ΕΚ) αριθ. 178/2002 θεσπίζει το RASFF, ο κανονισμός (ΕΕ) αριθ. …/… (*2) ένα σύστημα κοινοποίησης και αναφοράς σχετικά με τα μέτρα για την αντιμετώπιση των καταγεγραμμένων νόσων και σχετικά με την απάτη στον επισιτιστικό τομέα , και ο κανονισμός (ΕΕ) αριθ. …/… (*3) θεσπίζει ένα σύστημα προειδοποίησης και αναφοράς της παρουσίας επιβλαβών οργανισμών και κοινοποίησης των περιπτώσεων μη συμμόρφωσης. Όλα αυτά τα συστήματα θα πρέπει να λειτουργούν με αρμονικό και συνεπή τρόπο που να αξιοποιεί τις συνέργειες μεταξύ των διαφόρων συστημάτων, να αποφεύγει τις επικαλύψεις, να απλουστεύει τη λειτουργία τους και να τα καθιστά πιο αποδοτικά. [Τροπολογία 19]

(74) Για την αποδοτικότερη διαχείριση των επίσημων ελέγχων, η Επιτροπή θα πρέπει να συγκροτήσει ένα μηχανογραφικό σύστημα πληροφοριών το οποίο θα περιλαμβάνει και θα αναβαθμίζει, στον βαθμό που απαιτείται, όλα τα σχετικά υφιστάμενα συστήματα πληροφοριών, θα επιτρέπει τη χρήση προηγμένων εργαλείων επικοινωνίας και πιστοποίησης και την αποδοτικότερη χρήση στοιχείων και πληροφοριών που συνδέονται με τους επίσημους ελέγχους. Για την αποφυγή περιττής επικάλυψης των απαιτήσεων πληροφόρησης, ο σχεδιασμός του εν λόγω μηχανογραφικού συστήματος θα πρέπει να λαμβάνει υπόψη την ανάγκη να εξασφαλίζεται, κατά περίπτωση, η συμμόρφωση του εν λόγω μηχανογραφικού συστήματος με άλλα πληροφορικά συστήματα που λειτουργούν οι δημόσιες αρχές και μέσω των οποίων ανταλλάσσονται ή διατίθενται τα σχετικά στοιχεία. Επιπλέον, σύμφωνα με την ψηφιακή ατζέντα για την Ευρώπη, θα πρέπει να προβλεφθεί η δυνατότητα χρήσης των ηλεκτρονικών υπογραφών κατά την έννοια της οδηγίας 1999/93/ΕΚ του Ευρωπαϊκού Κοινοβουλίου και του Συμβουλίου (19).

(74α) Προκειμένου να ελαχιστοποιηθεί ο διοικητικός φόρτος και το κόστος των ελέγχων και να δοθεί η δυνατότητα στην Ένωση και στα κράτη μέλη της να επικοινωνούν ηλεκτρονικά με αποτελεσματικό τρόπο στο πλαίσιο των εμπορικών τους σχέσεων με τρίτες χώρες, είναι αναγκαίο, κατά την ανταλλαγή ηλεκτρονικών πιστοποιητικών ή άλλων ηλεκτρονικών δεδομένων, η Επιτροπή και οι αρμόδιες αρχές των κρατών μελών να χρησιμοποιούν μια διεθνώς τυποποιημένη γλώσσα, δομή μηνυμάτων και πρωτόκολλα ανταλλαγών με βάση την καθοδήγηση για την ηλεκτρονική πιστοποίηση σε τυποποιημένη επεκτάσιμη γλώσσα σήμανσης (Extensible Markup Language, συστήματα XML) της κοινοπραξίας του Παγκόσμιου Ιστού (World Wide Web Consortium, WC3), καθώς και ασφαλείς μηχανισμούς ανταλλαγής μεταξύ αρμόδιων αρχών, όπως προβλέπεται από το Κέντρο των Ηνωμένων Εθνών για τη διευκόλυνση του εμπορίου και των ηλεκτρονικών συναλλαγών (UN/CEFACT). [Τροπολογία 20]

(75) Οι αρμόδιες αρχές θα πρέπει να διερευνούν περιπτώσεις στις οποίες υπάρχει υπόνοια μη συμμόρφωσης με τη νομοθεσία της Ένωσης για την αγροδιατροφική αλυσίδα και, στην περίπτωση που διαπιστωθεί η μη συμμόρφωση, να προσδιορίζουν την προέλευση και το εύρος της καθώς και τις ευθύνες των υπευθύνων επιχειρήσεων. Θα πρέπει επίσης να λαμβάνουν τα κατάλληλα μέτρα για να διασφαλίζουν ότι οι εμπλεκόμενοι υπεύθυνοι επιχειρήσεων επανορθώνουν την κατάσταση και αποτρέπουν τη συνέχιση της μη συμμόρφωσης.

(76) Η εξακρίβωση της συμμόρφωσης με τη νομοθεσία για την αγροδιατροφική αλυσίδα μέσω επίσημων ελέγχων είναι θεμελιώδους σημασίας για να διασφαλιστεί η αποτελεσματική επίτευξη των στόχων της νομοθεσίας αυτής σε όλη την Ένωση. Τυχόν αδυναμίες στα συστήματα ελέγχου των κρατών μελών μπορούν σε ορισμένες περιπτώσεις να παρεμποδίσουν σημαντικά την επίτευξη των στόχων αυτών και να προκαλέσουν επικινδυνότητα για την υγεία των ανθρώπων, των ζώων και των φυτών, την καλή μεταχείριση των ζώων και, όσον αφορά τους ΓΤΟ και τα φυτοπροστατευτικά προϊόντα, για το περιβάλλον, ανεξάρτητα από την εμπλοκή ή την ευθύνη των υπευθύνων επιχειρήσεων ή άλλων συντελεστών ή να οδηγήσουν σε καταστάσεις σοβαρής εκτεταμένης μη συμμόρφωσης με τους κανόνες για την τροφική αλυσίδα. Η Επιτροπή θα πρέπει, συνεπώς, να είναι σε θέση να αντιδρά στις σοβαρές αδυναμίες των συστημάτων ελέγχου των κρατών μελών με τη λήψη μέτρων που αποσκοπούν στον περιορισμό ή την εξάλειψη της επικινδυνότητας από την αγροδιατροφική αλυσίδα, ενόσω εκκρεμεί η λήψη των αναγκαίων μέτρων που πρέπει να ληφθούν από το οικείο κράτος μέλος για την αποκατάσταση της αδυναμίας του συστήματος ελέγχου.

(77) Οι παραβάσεις των κανόνων αυτών θα πρέπει να υπόκεινται σε αποτελεσματικές, αποτρεπτικές και αναλογικές κυρώσεις σε εθνικό επίπεδο σε ολόκληρη την Ένωση. Για να είναι τα χρηματικά πρόστιμα που επιβάλλονται στις περιπτώσεις σκόπιμης παράβασης επαρκώς αποτρεπτικά, θα πρέπει να καθορίζονται σε ένα επίπεδο που είναι πιθανό να αντισταθμίζει τουλάχιστον διπλάσιο σε σχέση με το οικονομικό πλεονέκτημα που επιδίωκε ο παραβάτης με την παράβαση. Τα κράτη μέλη θα πρέπει επίσης να υποχρεούνται να εφαρμόζουν τις κατάλληλες ποινικές ή διοικητικές κυρώσεις, ή και τα δύο, στις περιπτώσεις που οι υπεύθυνοι επιχειρήσεων δεν συνεργάζονται κατά τον επίσημο έλεγχο. [Τροπολογία 21]

(77α) Είναι ενδεδειγμένο να λαμβάνονται υπόψη οι ιδιαίτερες ανάγκες των αναπτυσσόμενων χωρών, ιδίως των λιγότερο ανεπτυγμένων χωρών, οι οποίες θα πρέπει να υποστηρίζονται στην οργάνωση των επίσημων ελέγχων τους, προκειμένου να μπορούν να πληρούν τα κριτήρια εισαγωγής ζώων και αγαθών στην Ένωση. [Τροπολογία 22]

(78) Ο παρών κανονισμός καλύπτει τομείς που ρυθμίζονται ήδη από ορισμένες ισχύουσες νομοθετικές πράξεις. Για να αποφευχθούν οι επικαλύψεις και να διαμορφωθεί ένα συνεκτικό νομοθετικό πλαίσιο, θα πρέπει να καταργηθούν και να αντικατασταθούν από τους κανόνες του παρόντος κανονισμού οι ακόλουθες πράξεις: η οδηγία 89/608/ΕΟΚ του Συμβουλίου (20)· η οδηγία 89/662/ΕΟΚ του Συμβουλίου (21)· η οδηγία 90/425/ΕΟΚ του Συμβουλίου (22)· η οδηγία 91/496/ΕΟΚ του Συμβουλίου· η απόφαση 92/438/ΕΟΚ του Συμβουλίου (23)· η οδηγία 96/23/EΚ του Συμβουλίου· η οδηγία 96/93/ΕΚ του Συμβουλίου (24)· η οδηγία 97/78/EΚ του Συμβουλίου· και ο κανονισμός (ΕΚ) αριθ. 882/2004· και ο κανονισμός (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για ανθρώπινη κατανάλωση (25) . [Τροπολογία 23]

(79) Για λόγους συνέπειας, θα πρέπει επίσης να τροποποιηθούν οι ακόλουθες πράξεις: ο κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου (26)· ο κανονισμός (ΕΚ) αριθ. 1/2005 του Συμβουλίου (27)· ο κανονισμός (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου (28)· ο κανονισμός (ΕΚ) αριθ. 834/2007 του Συμβουλίου (29)· ο κανονισμός (ΕΚ) αριθ. 1069/2009· ο κανονισμός (ΕΚ) αριθ. 1099/2009 του Συμβουλίου (30)· ο κανονισμός (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου (31)·ο κανονισμός (EE) αριθ. 1151/2012 του Ευρωπαϊκού Κοινοβουλίου και του Συμβουλίου (32)· η οδηγία 98/58/ΕΚ του Συμβουλίου (33)· η οδηγία 1999/74/ΕΚ του Συμβουλίου (34)· ο κανονισμός (ΕΚ) αριθ. 1829/2003· ο κανονισμός (ΕΚ) αριθ. 1831/2003· η οδηγία 2007/43/ΕΚ του Συμβουλίου (35)· η οδηγία 2008/119/ΕΚ του Συμβουλίου (36)· η οδηγία 2008/120/ΕΚ του Συμβουλίου (37)· και η οδηγία 2009/128/ΕΚ του Ευρωπαϊκού Κοινοβουλίου και του Συμβουλίου (38). [Τροπολογία 24]

(80) Ο κανονισμός (ΕΕ) αριθ. …/… (*4) προβλέπει ένα πλαίσιο για τη χρηματοδότηση εκ μέρους της Ένωσης των ενεργειών και των μέτρων σε όλη την αγροδιατροφική αλυσίδα στους εν λόγω τομείς στο πλαίσιο του πολυετούς δημοσιονομικού πλαισίου 2014-2020. Ορισμένες από αυτές τις πράξεις και τα μέτρα αποσκοπούν στη βελτίωση των επιδόσεων των επίσημων ελέγχων και των άλλων επίσημων δραστηριοτήτων σε ολόκληρη την Ένωση. Ο κανονισμός (ΕΕ) αριθ. …/… (*5) θα πρέπει να τροποποιηθεί για να ληφθούν υπόψη οι αλλαγές που εισάγονται με τον παρόντα κανονισμό στον κανονισμό (ΕΚ) αριθ. 882/2004.

(81) Για την τροποποίηση των παραπομπών στα ευρωπαϊκά πρότυπα και των παραρτημάτων ΙΙ και ΙΙΙ του παρόντος κανονισμού προκειμένου να ληφθούν υπόψη οι νομοθετικές και τεχνικές και επιστημονικές εξελίξεις και για τη συμπλήρωση του παρόντος κανονισμού με ειδικούς κανόνες που διέπουν τους επίσημους ελέγχους και τις άλλες επίσημες δραστηριότητες στους τομείς που καλύπτει ο κανονισμός, συμπεριλαμβανομένων, μεταξύ άλλων, κανόνων για την εξειδίκευση και την κατάρτιση του προσωπικού, τις πρόσθετες αρμοδιότητες και τα καθήκοντα των αρμόδιων αρχών, τις περιπτώσεις στις οποίες δεν απαιτείται διαπίστευση των εργαστηρίων, ορισμένες απαλλαγές από επίσημους ελέγχους στα σύνορα, τα κριτήρια που πρέπει να χρησιμοποιούνται για τον καθορισμό της συχνότητας των ελέγχων ταυτότητας και των φυσικών ελέγχων, τον καθορισμό των όρων που πρέπει να πληρούν τα ζώα ή τα αγαθά που εισέρχονται στην Ένωση από τρίτες χώρες, τις πρόσθετες απαιτήσεις και καθήκοντα των εργαστηρίων και των κέντρων αναφοράς της Ευρωπαϊκής Ένωσης, τις πρόσθετες απαιτήσεις για εθνικά εργαστήρια αναφοράς, κριτήρια για την κατηγοριοποίηση της επικινδυνότητας και για τα δείκτες επίδοσης των ΠΕΣΕ και σχετικά με τα σχέδια έκτακτης ανάγκης για τα τρόφιμα και τις ζωοτροφές που προβλέπονται στον κανονισμό (ΕΚ) αριθ. 178/2002, θα πρέπει να ανατεθεί στην Επιτροπή η εξουσία για την έκδοση πράξεων σύμφωνα με το άρθρο 290 της Συνθήκης. Έχει ιδιαίτερη σημασία η Επιτροπή να προβαίνει σε κατάλληλες διαβουλεύσεις κατά τη διάρκεια του προπαρασκευαστικού έργου της, μεταξύ άλλων, σε επίπεδο εμπειρογνωμόνων. Κατά την προετοιμασία και τη σύνταξη κατ’ εξουσιοδότηση πράξεων, η Επιτροπή θα πρέπει να μεριμνά για την ταυτόχρονη, έγκαιρη και ορθή διαβίβαση των σχετικών εγγράφων στο Ευρωπαϊκό Κοινοβούλιο και στο Συμβούλιο.

(82) Θα πρέπει να ανατεθεί στην Επιτροπή η εξουσία να εκδίδει εκτελεστικές πράξεις σχετικά με τον ορισμό των εργαστηρίων αναφοράς της Ευρωπαϊκής Ένωσης και των κέντρων αναφοράς της Ευρωπαϊκής Ένωσης για το φυτικό αναπαραγωγικό υλικό και για την καλή μεταχείριση των ζώων, σχετικά με την έκδοση του προγράμματος των ελέγχων της Επιτροπής στα κράτη μέλη, και σχετικά με τη διενέργεια αυξημένων επίσημων ελέγχων στην περίπτωση παραβάσεων των κανόνων της αγροδιατροφικής αλυσίδας που απαιτούν συντονισμένη συνδρομή και παρακολούθηση από την Επιτροπή.

(83) Για να διασφαλιστούν ομοιόμορφες συνθήκες για την εφαρμογή του παρόντος κανονισμού, συμπεριλαμβανομένων, μεταξύ άλλων, των κανόνων και των ρυθμίσεων που αφορούν τους εποπτικούς ελέγχους, το μορφότυπο των πιστοποιητικών και άλλων εγγράφων, τη θέσπιση μηχανογραφικών συστημάτων διαχείρισης πληροφοριών, τη συνεργασία μεταξύ των υπευθύνων επιχειρήσεων με τις αρμόδιες αρχές και των αρμόδιων αρχών μεταξύ τους, των τελωνειακών αρχών με τις άλλες αρχές, τις μεθόδους δειγματοληψίας και εργαστηριακής ανάλυσης, δοκιμών και διάγνωσης καθώς και την επικύρωση και ερμηνεία τους, την ιχνηλασιμότητα, τον κατάλογο των προϊόντων ή αγαθών που υπόκεινται σε ελέγχους καθώς και τον κατάλογο των χωρών ή περιφερειών που μπορούν να εξάγουν ορισμένα ζώα και αγαθά στην Ένωση, την εκ των προτέρων κοινοποίηση των φορτίων, τις ανταλλαγές πληροφοριών, τους συνοριακούς σταθμούς ελέγχου, την απομόνωση και καραντίνα, την έγκριση ελέγχων πριν από την εξαγωγή που διενεργούνται από τρίτες χώρες, τα μέτρα για τον περιορισμό της επικινδυνότητας ή για τον τερματισμό μιας εκτεταμένης σοβαρής μη συμμόρφωσης όσον αφορά ορισμένα ζώα ή αγαθά που προέρχονται από τρίτη χώρα ή περιφέρειά της, την αναγνώριση τρίτων χωρών ή περιφερειών τους οι οποίες παρέχουν ισοδύναμες εγγυήσεις με αυτές που ισχύουν στην Ένωση και την κατάργησή τους, τις δραστηριότητες κατάρτισης και τα προγράμματα ανταλλαγής προσωπικού μεταξύ των κρατών μελών, θα πρέπει να ανατεθούν εκτελεστικές εξουσίες στην Επιτροπή. Οι εν λόγω εξουσίες θα πρέπει να ασκούνται σύμφωνα με τον κανονισμό (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου (39).

(84) Δεδομένου ότι ο στόχος του παρόντος κανονισμού, δηλαδή η εξασφάλιση εναρμονισμένης προσέγγισης όσον αφορά τους επίσημους ελέγχους και τις άλλες επίσημες δραστηριότητες που διενεργούνται για να διασφαλιστεί η εφαρμογή των κανόνων της Ένωσης για την αγροδιατροφική αλυσίδα, δεν μπορεί να επιτευχθεί επαρκώς από τα κράτη μέλη, μπορεί όμως, λόγω των αποτελεσμάτων, της πολυπλοκότητας, του διασυνοριακού και διεθνούς χαρακτήρα του εν λόγω κανονισμού, να επιτευχθεί καλύτερα σε επίπεδο Ένωσης, η Ένωση δύναται να λάβει μέτρα σύμφωνα με την αρχή της επικουρικότητας, η οποία διατυπώνεται στο άρθρο 5 της Συνθήκης για την Ευρωπαϊκή Ένωση. Σύμφωνα με την αρχή της αναλογικότητας, όπως διατυπώνεται στο ίδιο άρθρο, ο παρών κανονισμός δεν υπερβαίνει τα αναγκαία όρια για την επίτευξη του εν λόγω στόχου,

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

Τίτλος I

Αντικείμενο, πεδίο εφαρμογής και ορισμοί

Άρθρο 1

Αντικείμενο και πεδίο εφαρμογής

1. Ο παρών κανονισμός ορίζει κανόνες για:

α) τη διενέργεια των επίσημων ελέγχων και των άλλων επίσημων δραστηριοτήτων που διενεργούνται από τις αρμόδιες αρχές των κρατών μελών·

β) τη χρηματοδότηση των επίσημων ελέγχων·

γ) τη διοικητική συνδρομή και συνεργασία μεταξύ των κρατών μελών για τη σωστή εφαρμογή των κανόνων που αναφέρονται στην παράγραφο 2·

δ) τη διενέργεια ελέγχων από την Επιτροπή στα κράτη μέλη και σε τρίτες χώρες·

ε) την έγκριση των όρων που πρέπει να πληρούν τα ζώα και τα αγαθά που εισάγονται στην Ένωση από τρίτη χώρα

στ) τη δημιουργία ηλεκτρονικού συστήματος πληροφορικής για τη διαχείριση των πληροφοριών και των στοιχείων που αφορούν τους επίσημους ελέγχους·

2. Ο παρών κανονισμός εφαρμόζεται στους επίσημους ελέγχους που διενεργούνται για την εξακρίβωση της συμμόρφωσης με τους ακόλουθους κανόνες, είτε αυτοί θεσπίζονται σε ενωσιακό επίπεδο είτε από τα κράτη μέλη για την εφαρμογή της νομοθεσίας της Ένωσης όσον αφορά τους εξής τομείς:

α) τα τρόφιμα και, την ασφάλεια των τροφίμων, την ποιότητα των τροφίμων και την καταλληλότητα των τροφίμων, σε κάθε στάδιο της παραγωγής, της μεταποίησης και της διανομής των τροφίμων, συμπεριλαμβανομένων των κανόνων που αποσκοπούν στο να εξασφαλίζουν θεμιτές πρακτικές στις εμπορικές συναλλαγές και να προστατεύουν τα συμφέροντα και την ενημέρωση των καταναλωτών, καθώς και την κατασκευή και χρήση υλικών και αντικειμένων που προορίζονται να έρθουν σε επαφή με τα τρόφιμα·

β) τη σκόπιμη ελευθέρωση στο περιβάλλον και την περιορισμένη χρήση ΓΤΟ·

γ) τις ζωοτροφές και την ασφάλεια των ζωοτροφών, σε κάθε στάδιο της παραγωγής, της μεταποίησης, της διανομής και της χρήσης των ζωοτροφών, συμπεριλαμβανομένων των κανόνων που αποσκοπούν να εξασφαλίζουν θεμιτές πρακτικές στις εμπορικές συναλλαγές και να προστατεύουν την υγεία, τα συμφέροντα και την ενημέρωση των καταναλωτών·

δ) τον καθορισμό απαιτήσεων για την υγεία των ζώων·

ε) την πρόληψη και την ελαχιστοποίηση της επικινδυνότητας για την υγεία των ανθρώπων και των ζώων οι οποίοι οφείλονται σε ζωικά υποπροϊόντα και σε παράγωγα προϊόντα·

εα) την πρόληψη και την ελαχιστοποίηση της μικροβιακής αντοχής τόσο στα ζώα και τους ανθρώπους, όσο και στο περιβάλλον·

στ) τον καθορισμό απαιτήσεων για την καλή μεταχείριση των ζώων·

ζ) τα μέτρα προστασίας από τους επιβλαβείς για τα φυτά οργανισμούς·

η) την παραγωγή, με σκοπό τη διάθεση στην αγορά, και τη διάθεση στην αγορά φυτικού αναπαραγωγικού υλικού·

θ) τον καθορισμό απαιτήσεων για τη διάθεση στην αγορά και τη χρήση φυτοπροστατευτικών προϊόντων και τη βιώσιμη χρήση των φυτοφαρμάκων·

ι) τη βιολογική παραγωγή και την επισήμανση των βιολογικών προϊόντων·

ια) τη χρήση και την επισήμανση των προστατευόμενων ονομασιών προέλευσης, των προστατευόμενων γεωγραφικών ενδείξεων και των εγγυημένων παραδοσιακών ιδιότυπων προϊόντων,

ιαa) τον καθορισμό απαιτήσεων σχετικά με τον έλεγχο ορισμένων ουσιών και καταλοίπων τους στα ζώντα ζώα και στα ζωικά προϊόντα. [Τροπολογίες 25, 26 και 27]

3. Ο παρών κανονισμός εφαρμόζεται επίσης στους επίσημους ελέγχους που διενεργούνται για την εξακρίβωση της συμμόρφωσης με τις απαιτήσεις που καθορίζονται στους κανόνες οι οποίοι αναφέρονται στην παράγραφο 2 και εφαρμόζονται στα ζώα και τα αγαθά που:

α) εισέρχονται στην Ένωση από τρίτες χώρες·

β) πρόκειται να εξαχθούν σε τρίτες χώρες.

4. Ο παρών κανονισμός δεν εφαρμόζεται στους επίσημους ελέγχους για την εξακρίβωση της συμμόρφωσης με:

α) τον κανονισμό (ΕΚ) αριθ. 1234/2007 σε τομείς διαφορετικούς από εκείνους που αναφέρονται στο τμήμα ΙΙ, τίτλος ΙΙ, κεφάλαιο Ι του εν λόγω κανονισμού. Ωστόσο, ο παρών κανονισμός εφαρμόζεται στους επίσημους ελέγχους των προστατευόμενων ονομασιών προέλευσης και των προστατευόμενων γεωγραφικών ενδείξεων για τον οίνο · [Τροπολογία 28]

β) την οδηγία 2010/63/EΕ του Ευρωπαϊκού Κοινοβουλίου και του Συμβουλίου (40),

βα) την οδηγία 2001/82/ΕΚ του Ευρωπαϊκού Κοινοβουλίου και του Συμβουλίου (41). [Τροπολογία 29]

5. Τα άρθρα 3 έως 5, το άρθρο 7, το άρθρο 11 παράγραφοι 2 και 3, το άρθρο 14, τα άρθρα 30 έως 33, τα άρθρα 36 έως 41, το άρθρο 76 τίτλοι III και IV και τα άρθρα 129 και 136 του παρόντος κανονισμού εφαρμόζονται επίσης στις άλλες επίσημες δραστηριότητες που εκτελούν οι αρμόδιες αρχές σύμφωνα με τον παρόντα κανονισμό ή με τους κανόνες που αναφέροντα στην παράγραφο 2 του παρόντος άρθρου.

Άρθρο 2

Ορισμοί

Για τους σκοπούς του παρόντος κανονισμού ισχύουν οι ακόλουθοι ορισμοί:

1) «επίσημος έλεγχος»: κάθε μορφή ελέγχου , συμπεριλαμβανομένων των ελέγχων σχετικά με τις απαιτήσεις για τα ζώα και τα αγαθά από τρίτες χώρες που προορίζονται για εξαγωγή σε τρίτες χώρες, που διενεργούν οι αρμόδιες αρχές για την εξακρίβωση της συμμόρφωσης με: [Τροπολογία 30] α) τον παρόντα κανονισμό· β) τους κανόνες που αναφέρονται στο άρθρο 1 παράγραφος 2·

2) «άλλες επίσημες δραστηριότητες»: κάθε δραστηριότητα, εκτός από επίσημο έλεγχο, που διενεργείται από τις αρμόδιες αρχές σύμφωνα με: α) τον παρόντα κανονισμό· β) τους κανόνες που αναφέρονται στο άρθρο 1 παράγραφος 2 , εξαιρουμένου του στοιχείου ζ), για να διασφαλιστεί η εφαρμογή των εν λόγω κανόνων· [Τροπολογία 31]

3) «νομοθεσία για τα τρόφιμα»: η νομοθεσία για τα τρόφιμα όπως ορίζεται στο άρθρο 3 σημείο 1 του κανονισμού (ΕΚ) αριθ. 178/2002·

4) «νομοθεσία για τις ζωοτροφές»: οι νομοθετικές, κανονιστικές και διοικητικές διατάξεις που διέπουν τις ζωοτροφές γενικά και την ασφάλεια των ζωοτροφών ειδικότερα, τόσο σε ενωσιακό όσο και σε εθνικό επίπεδο· ο ορισμός καλύπτει όλα τα στάδια παραγωγής, μεταποίησης και διανομής των ζωοτροφών, καθώς και τη χρήση των ζωοτροφών·

5) «αρμόδιες αρχές»: α) οι κεντρικές αρχές κράτους μέλους που είναι αρμόδιες για την οργάνωση και τη διεξαγωγή των επίσημων ελέγχων και των άλλων επίσημων δραστηριοτήτων , όπως η έκδοση πιστοποιητικών και βεβαιώσεων, ο ορισμός εργαστηρίων, η ανταλλαγή πληροφοριών στο πλαίσιο της συνεργασίας των αρχών, καθώς και η λήψη αποφάσεων σχετικά με τα μέτρα για την αποκατάσταση παραβάσεων, σύμφωνα με τον παρόντα κανονισμό και τους κανόνες που αναφέρονται στο άρθρο 1 παράγραφος 2· [Τροπολογία 32] β) οποιαδήποτε άλλη αρχή στην οποία έχει ανατεθεί αρμοδιότητα· γ) όπου ενδείκνυται, η αντίστοιχη αρχή τρίτης χώρας· «ζώα»

6) «ζώα»: τα ζώα όπως ορίζονται στο άρθρο 4 παράγραφος 1 σημείο 1 του κανονισμού (ΕΕ) αριθ. …/… (*6) εξαιρουμένων των «ζώων συντροφιάς» · [Τροπολογία 33]

7) «αγαθά»: κάθε αγαθό που υπόκειται σε έναν ή περισσότερους κανόνες που αναφέρονται στο άρθρο 1 παράγραφος 2 εκτός από τα ζώα·

8) «τρόφιμα»: τα τρόφιμα όπως ορίζονται στο άρθρο 2 του κανονισμού (ΕΚ) αριθ. 178/2002·

9) «ζωοτροφές»: οι ζωοτροφές όπως ορίζονται στο άρθρο 3 σημείο 4 του κανονισμού (ΕΚ) αριθ. 178/2002·

10) «ζωικά υποπροϊόντα»: τα ζωικά υποπροϊόντα όπως ορίζονται στο άρθρο 3 σημείο 1 του κανονισμού (ΕΚ) αριθ. 1069/2009·

11) «παράγωγα προϊόντα»: τα παράγωγα προϊόντα όπως ορίζονται στο άρθρο 3 σημείο 2 του κανονισμού (ΕΚ) αριθ. 1069/2009·

12) «επιβλαβείς οργανισμοί»: οι επιβλαβείς οργανισμοί όπως ορίζονται στο άρθρο 1 παράγραφος 1 του κανονισμού (ΕΕ) αριθ. …/… (*7)·

13) «φυτά»: τα φυτά όπως ορίζονται στο άρθρο 2 σημείο 1 του κανονισμού (ΕΕ) αριθ. …/… (*8)

14) «φυτικό αναπαραγωγικό υλικό»: το φυτικό αναπαραγωγικό υλικό όπως ορίζεται στο άρθρο 3 σημείο 2 του κανονισμού (ΕΕ) αριθ. ΧΧΧ/ΧΧΧΧ [ number, date, title and, in a footnote, the OJ reference for the Regulation on the production and making available on the market of plant reproductive material law ]· [Τροπολογία 34]

15) «φυτοπροστατευτικά προϊόντα»: τα φυτοπροστατευτικά προϊόντα όπως ορίζονται στο άρθρο 2 παράγραφος 1 του κανονισμού (ΕΚ) αριθ. 1107/2009 για τους σκοπούς του παρόντος κανονισμού, στα «φυτοπροστατευτικά προϊόντα» συγκαταλέγονται και οι δραστικές ουσίες που αναφέρονται στο άρθρο 2, παράγραφος 2 του κανονισμού (ΕΚ) αριθ. 1107/2009, καθώς και άλλες ουσίες ή παρασκευάσματα που αναφέρονται στο άρθρο 2 παράγραφος 3 του εν λόγω κανονισμού · [Τροπολογία 35]

16) «αλλόχθον είδος»: είδος, υποείδος ή κατώτερη ταξινομική βαθμίδα, που εισάγεται εκτός της φυσικής παρελθούσας ή παρούσας κατανομής του και συμπεριλαμβάνει οποιαδήποτε μέρη, γαμέτες, σπόρους, ωάρια ή πολλαπλασιαστικές μονάδες του εν λόγω είδους, καθώς και οποιαδήποτε υβρίδια, ποικιλίες ή φυλές, που θα μπορούσαν να επιβιώσουν και, στη συνέχεια, να αναπαραχθούν· [Τροπολογία 36]

17) «προϊόντα ζωικής προέλευσης»: προϊόντα ζωικής προέλευσης όπως ορίζονται στο σημείο 8.1 του παραρτήματος Ι του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου (42)·

18) «ζωικό αναπαραγωγικό υλικό»: το αναπαραγωγικό υλικό όπως ορίζεται στο άρθρο 4 παράγραφος 1 σημείο 25 του κανονισμού (ΕΕ) αριθ. …/… (*9)·

19) «φυτικά προϊόντα»: τα φυτικά προϊόντα όπως ορίζονται στο άρθρο 2 σημείο 2 του κανονισμού (ΕΕ) αριθ. …/… (*10)·

20) «άλλα αντικείμενα»: άλλα αντικείμενα όπως ορίζονται στο άρθρο 2 σημείο 4 του κανονισμού (ΕΕ) αριθ. …/… (*11)·

21) «εκτίμηση επικινδυνότητας»: η εκτίμηση επικινδυνότητας όπως ορίζεται στο άρθρο 3 σημείο 11 του κανονισμού (ΕΚ) αριθ. 178/2002·

22) «αρμόδιος για την πιστοποίηση»: α) οποιοσδήποτε υπάλληλος των αρμόδιων αρχών που είναι εξουσιοδοτημένος από τις εν λόγω αρχές να υπογράφει επίσημα πιστοποιητικά· β) όπου προβλέπεται από τους κανόνες που αναφέρονται στο άρθρο 1 παράγραφος 2, οποιοδήποτε άλλο πρόσωπο το οποίο είναι εξουσιοδοτημένο από τις αρμόδιες αρχές να υπογράφει επίσημα πιστοποιητικά από τις αρμόδιες αρχές·

23) «επίσημο πιστοποιητικό»: κάθε έγγραφο, σε χαρτί ή σε ηλεκτρονική μορφή, υπογεγραμμένο από τον αρμόδιο για την πιστοποίηση, το οποίο διασφαλίζει τη συμμόρφωση με μία ή περισσότερες από τις απαιτήσεις που καθορίζονται στους κανόνες που αναφέρονται στο άρθρο 1 παράγραφος 2·

24) «μη συμμόρφωση»: μη συμμόρφωση με α) τον παρόντα κανονισμό· β) τους κανόνες που αναφέρονται στο άρθρο 1 παράγραφος 2·

25) «επίσημη βεβαίωση»: οποιαδήποτε ετικέτα, σήμα ή άλλη μορφή βεβαίωσης που παρέχεται από τους υπευθύνους επιχειρήσεων υπό την επιτήρηση, μέσω ειδικών επίσημων ελέγχων, των αρμόδιων αρχών ή από τις ίδιες τις αρμόδιες αρχές, το οποίο διασφαλίζει τη συμμόρφωση με μία ή περισσότερες από τις απαιτήσεις που καθορίζονται στους κανόνες που αναφέρονται στο άρθρο 1 παράγραφος 2· [Τροπολογία 37]

26) «υπεύθυνος επιχείρησης»: κάθε φυσικό ή νομικό πρόσωπο το οποίο υπόκειται σε μία ή περισσότερες από τις υποχρεώσεις που προβλέπονται στους κανόνες που αναφέρονται στο άρθρο 1 παράγραφος 2, εκτός από τις αρμόδιες αρχές και τα άλλα όργανα που είναι επιφορτισμένα με τους επίσημους ελέγχους και τις άλλες επίσημες δραστηριότητες·

27) «φορτίο»: ο αριθμός των ζώων ή η ποσότητα αγαθών του ίδιου τύπου, κατηγορίας ή περιγραφής που καλύπτονται από το ίδιο επίσημο πιστοποιητικό, επίσημη βεβαίωση ή άλλο έγγραφο και μεταφέρονται με το ίδιο μεταφορικό μέσο και έχουν την ίδια καταγωγή· μπορεί να αποτελείται από μία ή περισσότερες παρτίδες·

28) «επιθεώρηση»: μια μορφή επίσημου ελέγχου που περιλαμβάνει την εξέταση: α) των ζώων ή των αγαθών· β) των δραστηριοτήτων υπό τον έλεγχο των υπευθύνων επιχειρήσεων που εμπίπτουν στο πεδίο εφαρμογής των κανόνων του άρθρου 1 παράγραφος 2 και του εξοπλισμού, των μεταφορικών μέσων, των ουσιών και, των υλικών και των φυτοπροστατευτικών προϊόντων και των προληπτικών μέτρων που χρησιμοποιούνται γι’ αυτές τις δραστηριότητες· [Τροπολογία 38] γ) των χώρων στους οποίους οι υπεύθυνοι επιχειρήσεων εκτελούν τις δραστηριότητές τους· γα) της τεκμηρίωσης που αναφέρεται στα στοιχεία α), β) και γ)· [Τροπολογία 39]

29) «συνοριακός σταθμός ελέγχου»: ο χώρος το κέντρο παρακολούθησης και οι εγκαταστάσεις που ανήκουν σ’ αυτόν, ο οποίος αυτό, το οποίο έχει οριστεί από το κράτος μέλος για τη διενέργεια επίσημων ελέγχων όπως προβλέπεται στο άρθρο 45 παράγραφος 1· [Τροπολογία 40]

30) «εποπτικός έλεγχος»: η συστηματική και ανεξάρτητη εξέταση κατά την οποία προσδιορίζεται κατά πόσον οι δραστηριότητες και τα σχετικά αποτελέσματα συμμορφώνονται με τις προγραμματισμένες ρυθμίσεις και κατά πόσον οι ρυθμίσεις αυτές εφαρμόζονται αποτελεσματικά και είναι κατάλληλες για την επίτευξη των στόχων·

31) «κατάταξη»: ταξινόμηση των υπευθύνων επιχειρήσεων με βάση την αξιολόγηση της συμμόρφωσής τους με τα κριτήρια κατάταξης·

32) «επίσημος κτηνίατρος»: ο κτηνίατρος που διορίζεται από τις αρμόδιες αρχές και είναι κατάλληλα καταρτισμένος για να διενεργεί τους επίσημους ελέγχους και τις άλλες επίσημες δραστηριότητες σύμφωνα με: [Τροπολογία 42] α) τον παρόντα κανονισμό· β) τους κανόνες που αναφέρονται στο άρθρο 1 παράγραφος 2·

33) «κίνδυνος»: οποιοσδήποτε παράγοντας ή κατάσταση που έχει δυνητικά δυσμενή επίδραση στην υγεία των ανθρώπων, των ζώων ή των φυτών, στην καλή μεταχείριση των ζώων ή στο περιβάλλον·

34) «ειδικό υλικό κινδύνου»: ιστοί όπως ορίζονται στο άρθρο 3 παράγραφος 1 στοιχείο ζ) του κανονισμού (ΕΚ) αριθ. 999/2001·

35) «ταξίδι μεγάλης διάρκειας»: ταξίδι όπως ορίζεται στο άρθρο 2 στοιχείο ιγ) του κανονισμού (ΕΚ) αριθ. 1/2005·

36) «σημείο εξόδου»: συνοριακός σταθμός ελέγχου ή οποιοδήποτε άλλο μέρος ορίζεται από ένα κράτος μέλος απ’ όπου τα ζώα που εμπίπτουν στο πεδίο εφαρμογής του κανονισμού (ΕΚ) αριθ. 1/2005, εγκαταλείπουν το τελωνειακό έδαφος της Ένωσης·

37) «εξοπλισμός εφαρμογής γεωργικών φαρμάκων»: κάθε συσκευή όπως ορίζεται στο άρθρο 3 σημείο 4 της οδηγίας (ΕΚ) αριθ. 2009/128·

38) «εξουσιοδοτημένο όργανο»: ανεξάρτητο τρίτο μέρος στο οποίο οι αρμόδιες αρχές έχουν αναθέσει ειδικά καθήκοντα επίσημων ελέγχων που αφορούν τους επίσημους ελέγχους και άλλες επίσημες δραστηριότητες [Τροπολογία 43]

39) «αρχή ελέγχου για τα βιολογικά προϊόντα τη βιολογική παραγωγή »: δημόσιος διοικητικός οργανισμός των κρατών μελών στον οποίο οι αρμόδιες αρχές έχουν αναθέσει, συνολικά ή εν μέρει, τις αρμοδιότητές τους για τις επιθεωρήσεις και την πιστοποίηση του τομέα βιολογικής παραγωγής όσον αφορά την εφαρμογή τον κανονισμό (ΕΚ) αριθ. 834/2007, συμπεριλαμβανομένης, κατά περίπτωση, της αντίστοιχης αρχής τρίτης χώρας ή αρχής που λειτουργεί σε τρίτη χώρα· [Τροπολογία 44]

40) «διαδικασίες επαλήθευσης του ελέγχου»: ρυθμίσεις που θεσπίζονται και ενέργειες που εκτελούνται από τις αρμόδιες αρχές με σκοπό να διασφαλιστεί ότι οι επίσημοι έλεγχοι και οι άλλες επίσημες δραστηριότητες είναι συνεπείς και αποτελεσματικοί·

41) «διερευνητικός έλεγχος»: μορφή επίσημου ελέγχου που εκτελείται με τη διενέργεια μιας σχεδιασμένης αλληλουχίας παρατηρήσεων ή μετρήσεων με σκοπό να συναχθεί μια γενική εικόνα της κατάστασης της συμμόρφωσης με τον παρόντα κανονισμό και με τους κανόνες που αναφέρονται στο άρθρο 1 παράγραφος 2·

42) «στοχευμένος διερευνητικός έλεγχος»: μορφή επίσημου ελέγχου που περιλαμβάνει την παρατήρηση ενός ή περισσοτέρων υπευθύνων επιχειρήσεων ή των δραστηριοτήτων τους·

43) «σύστημα ελέγχου» σύστημα που περιλαμβάνει τις αρμόδιες αρχές και τους πόρους, τις δομές, τις ρυθμίσεις και τις διαδικασίες που έχουν θεσπιστεί σε ένα κράτος μέλος για να διασφαλιστεί ότι οι επίσημοι έλεγχοι διενεργούνται σύμφωνα με τον παρόντα κανονισμό και με τους κανόνες που προβλέπονται στα άρθρα 15 έως 24·

44) «ισοδυναμία» ή «ισοδύναμο»: συστήματα που είναι σε γενικές γραμμές τα ίδια και με τα οποία επιτυγχάνονται οι ίδιοι στόχοι· [Τροπολογία 45] α) η ικανότητα διαφόρων συστημάτων ή μέτρων να επιτυγχάνουν τους ίδιους στόχους· [Τροπολογία 46] β) διαφορετικά συστήματα ή μέτρα ικανά να επιτύχουν τους ίδιους στόχους· [Τροπολογία 47]

45) «είσοδος στην Ένωση»: η ενέργεια της εισαγωγής ζώων και αγαθών σε ένα από τα εδάφη που παρατίθενται στο παράρτημα Ι·

46) «έλεγχος εγγράφων»: η εξέταση των επίσημων πιστοποιητικών, των επίσημων βεβαιώσεων και άλλων εγγράφων ή έγγράφων συμπεριλαμβανομένων των εγγράφων εμπορικής φύσης, τα οποία είναι απαραίτητο να συνοδεύουν το φορτίο, όπως προβλέπεται από τους κανόνες που αναφέρονται στο άρθρο 1 παράγραφος 2, το άρθρο 54 παράγραφος 1 ή από εκτελεστικές πράξεις που εκδίδονται σύμφωνα με τα άρθρα 75 παράγραφος 3, το άρθρο 125 παράγραφος 4, το άρθρο 127 παράγραφος 1 και το άρθρο 128 παράγραφος 1·

47) «έλεγχος ταυτότητας»: μακροσκοπική εξέταση για να εξακριβωθεί ότι το περιεχόμενο και η επισήμανση του φορτίου, συμπεριλαμβανομένων των σημάτων στα ζώα, τις σφραγίδες και τα μεταφορικά μέσα, αντιστοιχούν με τα στοιχεία που περιέχονται στα επίσημα πιστοποιητικά, τις επίσημες βεβαιώσεις και στα άλλα έγγραφα που το συνοδεύουν·

48) «φυσικός έλεγχος»: έλεγχος των ζώων ή των αγαθών και, κατά περίπτωση, έλεγχοι της συσκευασίας, των μεταφορικών μέσων, της επισήμανσης και της θερμοκρασίας, του δείγματος προς ανάλυση, δοκιμές ή διάγνωση και κάθε άλλος έλεγχος αναγκαίος για την εξακρίβωση της συμμόρφωσης με τους κανόνες που προβλέπονται στο άρθρο 1 παράγραφος 2·

49) «μεταφόρτωση»: η μετακίνηση αγαθών ή ζώων που υπόκεινται σε επίσημους ελέγχους, όπως προβλέπεται στο άρθρο 45 παράγραφος 1, τα οποία φθάνουν από τρίτη χώρα με μεταφορά από τη θάλασσα ή τον αέρα με πλοίο ή αεροπλάνο και μεταφέρονται υπό τελωνειακή επιτήρηση σε άλλο πλοίο ή αεροπλάνο στον ίδιο λιμένα ή αερολιμένα ενόψει της συνέχειας του ταξιδιού· [Τροπολογία 48]

50) «διαμετακόμιση»: μετακίνηση από μια τρίτη χώρα σε άλλη τρίτη χώρα με διέλευση, υπό τελωνειακή επιτήρηση, μέσω ενός από τα εδάφη που παρατίθενται στο παράρτημα Ι ή από ένα από τα εδάφη που παρατίθενται στο παράρτημα Ι σε άλλο έδαφος που παρατίθενται στο παράρτημα Ι με διέλευση μέσω του εδάφους τρίτης χώρας·

51) «εποπτεία από τις τελωνειακές αρχές»: δράση που ορίζεται στο άρθρο 4 παράγραφος 13 του κανονισμού (ΕΟΚ) αριθ. 2913/92 του Συμβουλίου (43)·

52) «έλεγχος από τις τελωνειακές αρχές»: δράση που ορίζεται στο άρθρο 4 παράγραφος 14 του κανονισμού (ΕΟΚ) αριθ. 2913/92·

53) «επίσημη δέσμευση»: η διαδικασία με την οποία οι αρμόδιες αρχές διασφαλίζουν ότι δεν διακινούνται ούτε παραποιούνται ζώα και αγαθά τα οποία υπόκεινται σε επίσημους ελέγχους για τα οποία εκκρεμεί απόφαση σχετικά με τον προορισμό τους· ο ορισμός περιλαμβάνει την αποθήκευση από τους υπευθύνους επιχειρήσεων επιχείρησης σύμφωνα με τις οδηγίες και υπό τον έλεγχο των αρμόδιων αρχών· [Τροπολογία 49]

54) «πρόσθετοι επίσημοι έλεγχοι»: οι έλεγχοι οι οποίοι δεν ήταν αρχικά προγραμματισμένοι και αποφασίστηκαν με βάση τα πορίσματα προηγούμενων επίσημων ελέγχων ή άλλων επίσημων δραστηριοτήτων·

55) «επίσημη πιστοποίηση»: η διαδικασία με την οποία οι αρμόδιες αρχές παρέχουν διαβεβαίωση σχετικά με τη συμμόρφωση με μία ή περισσότερες απαιτήσεις που καθορίζονται στους κανόνες οι οποίοι αναφέρονται στο άρθρο 1 παράγραφος 2·

56) «σχέδιο ελέγχου»: περιγραφή από τις αρμόδιες αρχές η οποία περιλαμβάνει πληροφορίες σχετικά με τη δομή και την οργάνωση του συστήματος επίσημων ελέγχων καθώς και σχετικά με τη λειτουργία και τον λεπτομερή σχεδιασμό των επίσημων ελέγχων που πρόκειται να διενεργηθούν σε κάθε τομέα που αναφέρεται στο άρθρο 1 παράγραφος 2 εντός μίας χρονικής περιόδου·

57) «ημερολόγιο ταξιδιού»: το έγγραφο που περιγράφεται στα σημεία 1 έως 5 του παραρτήματος ΙΙ του κανονισμού (ΕΚ) αριθ. 1/2005·

57α) «επίσημος βοηθός»: πρόσωπο το οποίο, σύμφωνα με το Παράρτημα ΙΙΙα του παρόντος κανονισμού, έχει εξουσιοδοτηθεί να ενεργεί υπό αυτή την ιδιότητα, έχει διοριστεί από την αρμόδια αρχή και εργάζεται υπό τη δικαιοδοσία και την ευθύνη επίσημου κτηνιάτρου. [Τροπολογία 50]

Τίτλος II

Επίσημοι έλεγχοι και άλλες επίσημες δραστηριότητες στα κράτη μέλη

Κεφάλαιο I

Αρμόδιες αρχές

Άρθρο 3

Ορισμός των αρμόδιων αρχών

1. Για καθένα από τους τομείς που διέπονται από τους κανόνες που αναφέρονται στο άρθρο 1 παράγραφος 2, τα κράτη μέλη ορίζουν την αρμόδια αρχή ή τις διαθέτουν μία ή περισσότερες αρμόδιες αρχές στις οποίες αναθέτουν την αρμοδιότητα για υπεύθυνες για τον προγραμματισμό, την οργάνωση και, κατά περίπτωση, τη διενέργεια επίσημων ελέγχων και άλλων επίσημων δραστηριοτήτων. [Τροπολογία 51]

2. Στην περίπτωση που, για τον ίδιο τομέα, το κράτος μέλος αναθέτει την αρμοδιότητα διενέργειας των επίσημων ελέγχων ή των άλλων επίσημων δραστηριοτήτων σε διαθέτει περισσότερες της μίας αρμόδιες αρχές σε εθνικό, περιφερειακό ή τοπικό επίπεδο ή στην περίπτωση που οι αρμόδιες αρχές που ορίζονται σύμφωνα με την παράγραφο 1 έχουν το δικαίωμα βάσει του ορισμού αυτού να εκχωρούν συγκεκριμένες αρμοδιότητες των επίσημων ελέγχων ή των άλλων επίσημων δραστηριοτήτων σε άλλες δημόσιες αρχές, τα κράτη μέλη λαμβάνεται μέριμνα ώστε να διασφαλίζεται ότι : [Τροπολογία 52]

α) θεσπίζουν θεσπίζονται διαδικασίες για να που διασφαλίζουν τον αποδοτικό και αποτελεσματικό συντονισμό όλων των εμπλεκόμενων αρχών καθώς και τη συνέπεια και την αποτελεσματικότητα των επίσημων ελέγχων ή άλλων επίσημων δραστηριοτήτων σε ολόκληρο το έδαφός τους· [Τροπολογία 53]

β) ορίζουν μια ενιαία αρχή αρμόδια για τον συντονισμό της συνεργασίας και των επαφών με την Επιτροπή και τα άλλα κράτη μέλη όσον αφορά τους επίσημους ελέγχους και τις άλλες επίσημες δραστηριότητες στον οικείο τομέα σε όλα τα πεδία που ορίζει το κράτος μέλος, κατά τρόπον ώστε να καλύπτονται όλοι οι τομείς που αναφέρει το άρθρο 1 παράγραφος 2 . [Τροπολογία 54]

3. Οι αρμόδιες αρχές οι οποίες είναι αρμόδιες για την εξακρίβωση της συμμόρφωσης με τους κανόνες που αναφέρονται στο άρθρο 1 παράγραφος 2 στοιχείο ι) έχουν το δικαίωμα να αναθέτουν ειδικά καθήκοντα επίσημων ελέγχων σε μία ή περισσότερες αρχές ελέγχου για τα βιολογικά προϊόντα τη βιολογική παραγωγή . Σε τέτοιες περιπτώσεις αποδίδουν έναν κωδικό αριθμό σε καθεμία από τις εν λόγω αρχές. [Τροπολογία 55]

4. Τα κράτη μέλη ενημερώνουν την Επιτροπή και τα άλλα κράτη μέλη σχετικά με τα στοιχεία επικοινωνίας και οποιαδήποτε σχετική αλλαγή που αφορά:

α) τις αρμόδιες αρχές που ορίζονται σύμφωνα με την παράγραφο 1·

β) την ενιαία αρχή που ορίζεται σύμφωνα με την παράγραφο 2 στοιχείο β)·

γ) τις αρχές ελέγχου για τα βιολογικά προϊόντα που αναφέρονται στην παράγραφο 3·

δ) τα εξουσιοδοτημένα όργανα που αναφέρονται στο άρθρο 25 παράγραφος 1.

Η ενημέρωση που αναφέρεται στο πρώτο εδάφιο παρέχεται επίσης στο κοινό.

5. Τα κράτη μέλη μπορούν να αναθέτουν στις αρμόδιες αρχές που αναφέρονται στην παράγραφο 1 την αρμοδιότητα να διενεργούν ελέγχους για την εξακρίβωση της συμμόρφωσης με κανόνες ή την εφαρμογή κανόνων, συμπεριλαμβανομένων αυτών που ρυθμίζουν την ειδική επικινδυνότητα που ενδέχεται να προκύψει από την παρουσία αλλοχθόνων ειδών στην Ένωση, άλλων εκτός από αυτών που αναφέρονται στο άρθρο 1 παράγραφος 2. [Τροπολογία 56]

6. Η Επιτροπή μπορεί, με εκτελεστικές πράξεις, να προσδιορίζει τα μέσα με τα οποία δημοσιοποιούνται οι πληροφορίες που αναφέρονται στην παράγραφο 4. Οι εν λόγω εκτελεστικές πράξεις εκδίδονται με τη διαδικασία εξέτασης που προβλέπεται στο άρθρο 141 παράγραφος 2. Στα μέσα που χρησιμοποιούνται για τη δημοσιοποίηση των πληροφοριών που αναφέρονται στην παράγραφο 4 περιλαμβάνεται οποωσδήποτε η ανάρτηση στο διαδίκτυο. [Τροπολογία 57]

Άρθρο 4

Γενικές υποχρεώσεις των αρμόδιων αρχών

1. Οι αρμόδιες αρχές:

α) θεσπίζουν διαδικασίες και ρυθμίσεις για να διασφαλίζουν την αποτελεσματικότητα και την καταλληλότητα των επίσημων ελέγχων και των άλλων επίσημων δραστηριοτήτων·

β) θεσπίζουν ρυθμίσεις για να διασφαλίζουν την αμεροληψία, την ανεξαρτησία, την ποιότητα και, τη συνέπεια και την ενιαία στοχοθεσία των επίσημων ελέγχων και των άλλων επίσημων δραστηριοτήτων σε όλα τα επίπεδα· δεν πρέπει να συνδέονται ή να εξαρτώνται επουδενί από τους υπεύθυνους επιχείρησης τους οποίους ελέγχουν·

γ) θεσπίζουν ρυθμίσεις για να διασφαλίζουν ότι το προσωπικό που διενεργεί τους επίσημους ελέγχους και τις άλλες επίσημες δραστηριότητες είναι ανεξάρτητο, αμερόληπτο και ανεπηρέαστο από οποιαδήποτε σύγκρουση συμφερόντων , και δεν έχει αθέμιτη διασύνδεση από την οποία να μπορούν να αντλήσουν οικονομικό όφελος ή η οποία θα μπορούσε να θέσει εν αμφιβόλω την αμεροληψία τους ·

δ) διαθέτουν ή έχουν πρόσβαση σε επαρκή εργαστηριακή ικανότητα για αναλύσεις, δοκιμές και διαγνώσεις·

ε) διαθέτουν ή έχουν πρόσβαση σε επαρκή αριθμό ανεξάρτητων, κατάλληλα ειδικευμένων και έμπειρων υπαλλήλων σε σχέση με τις απαιτήσεις ελέγχου βάσει του άρθρου 1 παράγραφοι 1 και 2, για την πλήρη, αποτελεσματική και αποδοτική διενέργεια των επίσημων ελέγχων και των άλλων επίσημων δραστηριοτήτων·

στ) διαθέτουν κατάλληλα και ορθά συντηρούμενες εγκαταστάσεις και εξοπλισμό, ώστε να εξασφαλίζεται ότι το προσωπικό μπορεί να διενεργεί αποτελεσματικά και αποδοτικά τους επισήμους ελέγχους·

ζ) διαθέτουν τις νομικές εξουσίες για τη διενέργεια επίσημων ελέγχων και άλλων επίσημων δραστηριοτήτων και για την ανάληψη της δράσης που προβλέπεται στον παρόντα κανονισμό και στους κανόνες που αναφέρονται στο άρθρο 1 παράγραφος 2·

η) θεσπίζουν νομικές διαδικασίες για να διασφαλίζουν ότι το προσωπικό έχει πρόσβαση στους χώρους και στα έγγραφα των υπευθύνων επιχειρήσεων έτσι ώστε να μπορεί να εκτελεί σωστά τα καθήκοντά του·

θ) καταρτίζουν σχέδια έκτακτης ανάγκης και είναι προετοιμασμένες για να εφαρμόσουν τα σχέδια αυτά σε περίπτωση έκτακτης ανάγκης, εφόσον είναι σκόπιμο σύμφωνα με τους κανόνες που αναφέρονται στο άρθρο 1 παράγραφος 2.

2. Το προσωπικό που διενεργεί τους επίσημους ελέγχους και τις άλλες επίσημες δραστηριότητες:

-α) είναι υπάλληλοι που απασχολούνται από τις αρμόδιες αρχές ή από ανεξάρτητο δημόσιο όργανο εξουσιοδοτημένο από την αρμόδια αρχή να διενεργεί επίσημους ελέγχους ή άλλες επίσημες δραστηριότητες·

α) λαμβάνει, στον τομέα της αρμοδιότητάς του, κατάλληλη κατάρτιση που να του επιτρέπει να ασκεί τα καθήκοντά του με επάρκεια και να διενεργεί τους επίσημους ελέγχους και τις άλλες επίσημες δραστηριότητες με συνεπή τρόπο·

β) τηρείται ενήμερο των εξελίξεων στον τομέα της αρμοδιότητάς του και λαμβάνει τακτικά πρόσθετη κατάρτιση αναλόγως των απαιτήσεων·

γ) λαμβάνει κατάρτιση σχετικά με τα θέματα που καθορίζονται στο κεφάλαιο Ι του παραρτήματος ΙΙ και σχετικά με τις υποχρεώσεις των αρμόδιων αρχών που απορρέουν από τον παρόντα κανονισμό.

Οι αρμόδιες αρχές καταρτίζουν και υλοποιούν προγράμματα κατάρτισης με σκοπό να διασφαλίζουν ότι το προσωπικό που διενεργεί τους επίσημους ελέγχους και τις άλλες επίσημες δραστηριότητες λαμβάνει την κατάρτιση που αναφέρεται στα στοιχεία α), β) και γ) του πρώτου εδαφίου.

3. Για να εξασφαλιστεί ότι το προσωπικό των αρμόδιων αρχών που αναφέρεται στην της παραγράφου 1 στοιχείο ε) και στην παράγραφο 2 διαθέτει τα απαραίτητα προσόντα, δεξιότητες και γνώσεις, η Επιτροπή εξουσιοδοτείται να εγκρίνει πράξεις κατ’ εξουσιοδότηση σύμφωνα με το άρθρο 139 σχετικά με τους κανόνες για τα ειδικές απαιτήσεις προσόντων και κατάρτισης του εν λόγω προσωπικού, λαμβανομένων υπόψη των επιστημονικών και τεχνικών γνώσεων που απαιτούνται για τη διενέργεια των επίσημων ελέγχων και των άλλων επίσημων δραστηριοτήτων σε καθένα από τους τομείς που αναφέρονται στο άρθρο 1 παράγραφος 2.

4. Εάν, εντός των υπηρεσιών της αρμόδιας αρχής στο πλαίσιο των δραστηριοτήτων που εκτελούνται από αρμόδια αρχή , περισσότερες της μίας μονάδες είναι αρμόδιες για